Şərəfin, ləyaqətin və işgüzar nüfuzun müdafiəsi qanunvericliklə necə tənzimlənir? » Naxcivanxeberleri.com\nAzərbaycan Respublikasının Mülki Məcəlləsinə əsasən fiziki şəxs onun şərəfini, ləyaqətini və ya işgüzar nüfuzunu ləkələyən, şəxsi və ailə həyatının sirrini və ya şəxsi və ailə toxunulmazlığını pozan məlumatların məhkəmə qaydasında təkzib olunmasını tələb edə bilər, bu şərtlə ki, həmin məlumatları yaymış şəxs onların həqiqətə uyğun olduğunu sübuta yetirməsin. Faktik məlumatlar natamam dərc edildikdə də, əgər bununla şəxsin şərəfinə, ləyaqətinə və ya işgüzar nüfuzuna toxunulursa, eyni qayda tətbiq edilir. Marağı olan şəxslərin tələbi ilə fiziki şəxsin şərəf və ləyaqətinin müdafiəsinə onun ölümündən sonra da yol verilir.\nƏgər fiziki şəxsin şərəfini, ləyaqətini, işgüzar nüfuzunu ləkələyən və ya şəxsi və ailə həyatının sirrinə qəsd edən məlumatlar kütləvi informasiya vasitələrində yayılmışdırsa, həmin kütləvi informasiya vasitələrində də təkzib edilməlidir. Əgər göstərilən məlumatlar rəsmi sənədə daxil edilmişdirsə, həmin sənəd dəyişdirilməli və bu barədə marağı olan şəxslərə məlumat verilməlidir. Digər hallarda təkzib qaydasını məhkəmə müəyyənləşdirir.\nKütləvi informasiya vasitələrində hüquqlarına və ya qanunla qorunan mənafelərinə toxunan məlumatlar dərc edilmiş fiziki şəxsin həmin kütləvi informasiya vasitələrində öz cavabının dərc edilməsi hüququ vardır.\nŞərəfini, ləyaqətini və ya işgüzar nüfuzunu ləkələyən məlumatlar yayılmış fiziki şəxsin həmin məlumatların təkzibi ilə yanaşı, onların yayılması nəticəsində vurulmuş zərərin əvəzinin ödənilməsini tələb etmək hüququ vardır.\nƏgər fiziki şəxsin şərəfini, ləyaqətini və ya işgüzar nüfuzunu ləkələyən məlumatları yaymış şəxsi müəyyənləşdirmək mümkün deyildirsə, barəsində bu cür məlumatlar yayılmış şəxsin ixtiyarı var ki, həmin məlumatların həqiqətə uyğun olmayan məlumatlar sayılmasını tələb etsin.\nBu maddənin fiziki şəxsin işgüzar nüfuzunun müdafiəsinə dair qaydaları müvafiq olaraq hüquqi şəxsin işgüzar nüfuzunun müdafiəsinə də tətbiq edilir.\nSualları Naxçıvan Muxtar Respublikası Ədliyyə Nazirliyinin Qanunvericilik bölməsinin əməkdaşları cavablandırır.\nTəhqir qanunla nə zaman məsuliyyətə səbəb olar?\nFiziki şəxsin razılığı olmadan fərdi məlumatların verilməsinə hansı hallarda yol verilir?\nŞərəfin, ləyaqətin və işgüzar nüfuzun müdafiəsi qanunvericiliklə necə tənzimlənir?\nFiziki şəxsin yaşayış yeri qanunvericiliklə necə müəyyən olunur ?


rulet skype. Dünya video-rulet xaricdə(!) - VİDEO CHAT - ŞOU RULET!\nrulet skype. Dünya video-rulet xaricdə(!)\nüçün bu video chat imperiya model\nOynamaq rulet SkypeRolunun ağır asdı, sonra gəlib onu növbədə. Bu günə qədər tək hər məşhur chat - video qrupunun şüurlu məqsədi ilə yaradılıb və heç bir ünsiyyət olmadan qızlar hər halda, oğlanlar, qadınlar, kişilər üçün dünya. Bu online chat imkanı var girib baş virtual tanışlıq üçün təsəvvür romantik münasibət, yeni dostlar, parlaq bəli unudulmaz təəssüratlar vasitəsilə xoş bir söhbət haqqında maraqlı şeylər olan eyni üslubda, həm də qeyri-adi insanlar. Təməl daşı, bu nədir? Bu, tamamilə anonim video-chat eyni şəkildə, sonra isə hələ tam bəli, qeyd. Bu söhbət - yol. Eyni ən assosiasiyası aşağı sala bilər, sizə heç nə, əgər siz başqaları ilə söhbəti kimə icazə öyrənmək görə, veb-kamera. Bu xidməti nəzərdə tutur assosiasiyasına təsadüfi kənar ilə General dünyada.\nBütün bu şeylər kimi insanların siyahısını, onların seçir sizin üçün bir təsadüfi hissəsində alqoritmi.\nRabitə chat-bir qrup üçün ayrıca bu mövsüm saat günü. Belə ki, gəlin, qoyun ittifaqı daha rahat şəkildə gedir, birlikdə telefon ilə, əks halda kompüter bizim eyni şəkildə indi başlayır.\nBu edir interfeysi tanışlıq unikal edir\nÇünki qızlar idilər gözləmək kimi, oğlanlar isə məhz səni. Qaydaları bu sadə video-söhbət: düyməsini basın eyni şəkildə, görünürsünüz, sanki siz orada doğulub, baxın özünü. Əgər şərik göstərir ki, siqaret çəkən deyiləm mail server, o qədər də asan göndərmək zəng, kimsə yaxşı cəzalandırılır. Bizim Chat əbədi sizə kömək etmək üçün bu termini belə maraqlı deyil. Daha çox öyrənmək istəyirsinizsə, yeni sohbetler gün qalmış bu, abunə, və e-poçt mesajları o-o ? Mütləq olub, bunu, əgər siz əvvəlcədən xatırladaq ki, video chat? Əgər siz video-rabitə bəli, siz axtarır ideal webcam chat, mətn başqa cür audio-chat, belə ki, təklif edirik yolu haqqında danışmaq, bütün ən yaxşı variantları belə saytlar, eyni şəkildə şəkil. Beləliklə, siz dəstək unikal ünsiyyət təklikdə ilə söhbəti göstərən bir dad canlı rejimdə.\nLakin, əgər sizin qardaşım maraqlandım sizin tərəfdaşı ilə chat, onda necə? nə etmək lazımdır, bu, hər şeyi daha basmaq lazımdır Bəli, qardaşı ilə bağlı olacaq başqa kimsə.\nPrinsipcə, bu nəzarət etməyə imkan verir söhbət arasında tanımadığınız insanlar andan, sizin kimi bacısı gördüm döş nişanı bir pəncərə veb-kamera. Bizim xidmət edir, müəyyən bir qohumluq olmaq üçün online dating sürəti, eləcə də qardaşı bağlı ola bilər təsadüfi kənar yanaşı, minimal vaxt. Nə gözləmək olar ani video chat? Əgər qardaşınız istəyir almaq üçün biz yeni-yeni insanlar, bir şey, heç nə edə bilmirlər keçinə vasitəsilə web-kameranı, bu, ən yaxşı yer ümid etmək üçün bu şeylər.\no, təklif edir ki, bir neçə təsadüfi, ani online chat kamera, mikrofon eyni şəkildə, pulsuz mətn chat.\nBurada sizin bacısı ola bilər ki, tələsmək əhval-ruhiyyə ilə, tanımadığınız insanlar ilə söhbət tapmaq fantastik dost və romantik tərəfdaşlar.\nƏgər sizin bacısı çalışır, başqaları ilə ünsiyyət, o, beləliklə, qısa video sizə kömək edəcək bir şey tapa bilərsiniz, sizə lazım olan elektron məktubda.\nBu site istifadə çox sadədir. Gedin, üst hissəsi əsas səhifə seçin sizin bəyəndiyiniz chat eyni şəkildə. Və ya istifadə edin, ancaq naviqasiya menyu. Sizə axtarmaq lazım deyil ki, app almaq üçün elektron kalkulyator maşın və ya telefon kimi siz açmaq və anketi. Qan burun xoş söhbət - bu, ünsiyyətcil insanlardır. Çox böyük əhəmiyyətə sizin üçün, - o cümlədən kamera ilə onun köməyi olar bütün meşə imkanı tanımadığınız, dəyirmi hesabına nə qədər maraqlı olacaq, öz növbəsində, şahid öz həmsöhbət. Əgər daim və ticarət sonuna pro-chat, çətin deyil düyməsini basın"Start"sistem dərhal axtarır arkadaşları olan birləşdirəcək təsadüfi olan tərəfdaşlar. Əgər mərhəmət əslində qoşulub, seçdiyiniz chat mikrofon ilə, belə ki, mətn.\nBu halda, əgər siz təşkil tərəfdaş, əks halda, qardaşınız ola bilər düyməsini basın Next, ümid tapmaq başqa kimsə, kim gedəcək, onun öz üstünlükləri.\nƏgər istifadə etməyin, veb-kamera eyni şəkildə, Tremens confusing bizim bacısı hər dəfə o, məmnuniyyətlə baxır, kimi qazanmaq.\nDating site Charlotte: dating\nvideo ilə uşaqlar video chat online qeydiyyat pravoslav tanışlıq tanışlıq böyüklər üçün pulsuz video video tanışlıq olmadan online pulsuz qeydiyyat tanış qeydiyyat olmadan tanışın üçün birdəfəlik tanış olmaq üçün ciddi əlaqələr erotik video cüt video sohbetler qızlarla olmadan pulsuz qeydiyyat


Makiyajsız gözəllik sirləri » Qadınla.Com - Qadınlar Birİncidir!\nTarix: 8-06-2015, 13:00\nGözəllik sadəcə makiyaj demək deyil. Siz sağlam həyat tərzi yaşayaraq təbiimakiyajsız gözəllik əldə edə bilərsiniz.\nSoyuq suyun əhəmiyyəti\nÜzünüzü soyuq su ilə yumaq dərinizi təravətləndirəcək. bundan başqa yorğunluğunuzu aradan qaldırıb dərinizə canlılıq qatacaq.\nGün ərzində tələb olunan qədər su qəbul edilməlidir. Belə etməsəniz orqanizminizdə su-duz tarazlığında pozulma halı baş verə bilər. Gün ərzində kifayət qədər su qəbul edin. Yuxusuz qalmayın!\nHər gün kifayət qədər yatmaq çox vaciblidir. Yorğunluq sizin gözlərinizin çökməsinə, gözlərinizin solğun görünməsinə səbəb olar. Buna görə gün ərzində 8 saat yatmaq lazımdır.\nQaşlara da fikir verin!\nMakiyajın sonunda mütləq qaşlara nəzər yetirin. Qaşlar üzün damı kimidir. Qaşların pozulması gözlərə, dodaqlara xoşagəlməyən görkəm verə bilər. Qaşlarınız hər zaman səliqəli görünsün. Günəşdən uzaq durun!\nDərinin gənc görünməsi üçün günəş şüalarından qorunmaq vacib məsələdir. Bunun üçün xüsusi kremlər var ki, ondan istifadəni unutmayın. loading... 20\nMakyajsız gözəllik sirləri\n12 iyun 2015 17:03\n10 iyun 2015 17:21\nOfff 3-4 gun bosdu bosuna gezdim indide qaralmisam gerek masqa qayiram\n8 iyun 2015 20:40\n8 iyun 2015 19:21\nhmm makyaji 25 yawdan sora etseler daha yaxwi olar,,tebilik daha yaxwidir,\n8 iyun 2015 19:15\nSitat: Catwoman666men onsuzda makiyaj etmirem cunki yasim el vermir)aynen oyle, hec etiyacimda yoxdu\n8 iyun 2015 18:08\nmen onsuzda makiyaj etmirem cunki yasim el vermir)\n8 iyun 2015 17:33\nmakyaja ehtiyac duymuram\n8 iyun 2015 16:24\nƏsas odu ki, təbii gözəl olasan..mənim kimi tşkler\n8 iyun 2015 15:54\nmakyaja ehtiyacim yoxdur\n8 iyun 2015 15:52\nMakyaj istifade elemirem\n8 iyun 2015 14:15\nGözəl görünmək üçün makyaj etmək mütləq vacib deyil, çünki makyajsızda gözəl görünmək mümkündür təbii əgər yaşam tərzinə və özünə qarşı diqqətli eyni zamanda baxımlısansa əlbəttə gözəl görünmək mümkündür. Qeyd olunan məsləhətlərə gəlincə faydalıdır, çünki məndə demək olar ki, riayət edirəm yayı, qışı nə isti, nədə buz kimi suyla deyil soyuq suyla yuyuram üz dərimi, yatmaq saatım da 7 - 8 saatı keçmir, bayrda olan zamanda da yayda mütləq tərkibində qoruma faktoru yüksək olan kremdən istifadə edirəm ) təşəkkür.\n8 iyun 2015 14:11\nMen de calisdiqca emel edirem. Umumiyyetle makiyajsiz gunum yoxdur.\n8 iyun 2015 14:08\nDemek olar yazilanlarin hamisina emel edirem twk\n8 iyun 2015 13:48\nSoyuq suyla uzumu yumuram,gunuzler hec geceleri duz emelli yata bilmirem yuxum gelmir,yalnizca qawlarima hemiwe diqqet edirem\n8 iyun 2015 13:35\nBilirem bunlari yayda soyuq suyla yuyuram qiwda iliq,gunortalar yatmiram sadece qawlarada mumkunce fikir verirem seliqeye saliram,gunewde de ele de gezen deyilem tewekkurler\n8 iyun 2015 13:24\ndeyilenlere mumkun qedri ile diqqet edirem faydalidi tesekkuler\n8 iyun 2015 13:14\nBildiyim vasitelerdir bunlar\nTeşekkür faydali meslehetler üçün,demek olar her birine bacardiğim qeder emel edirem.\n8 iyun 2015 13:09


Göz həkimi şəhid zabitin xanımını təmənnasız əməliyyat etdi - FOTO\nAna Səhifə - GÜNDƏM - Göz həkimi şəhid zabitin xanımını təmənnasız əməliyyat etdi - FOTO\nGöz həkimi şəhid zabitin xanımını təmənnasız əməliyyat etdi - FOTO +\nMilli Ordunun şəhid zabiti, leytenant Vüqar Yarəhmədovun həyat yoldaşının gözündə yaranmış ciddi problem xeyirxah bir həkimin sayəsində aradan qaldırılıb.\nModern.az-ın məlumatına görə, bu barədə bilgi verən hərbi ekspert Üzeyir Cəfərov şəhid ailəsinə təmənnasız yardım edən həkimi də tanıdıb. Bu, Müdafiə Nazirliyinin Mərkəzi Kliniki Hospitalının aparıcı oftalmoloqu, tibb xidməti polkovniki Anar Quliyevdir.\nÜ.Cəfərovun sözlərinə görə, səhhətində yaranan problemlərə görə böyük əziyyət çəkən şəhid xanımı ailənin maddi imkanları aşağı olduğundan gözünü əməliyyat etdirə bilmirmiş.\n“Dəyərli komandirimiz, ehtiyatda olan polkovnik Şair Ramaldanova müraciət edən Şəhidin əsgər və zabit dostları bu işdə hansı köməyin oluna bilməsi imkanları ilə maraqlanıblar. Öz növbəsində polkovnik Şair Ramaldanov Müdafiə Nazirliyinin Mərkəzi Kliniki Hospitalının aparıcı oftalmoloqu, tibb xidməti polkovniki Anar Quliyevə müraciət edib. Və sevindirici haldır ki, Anar həkim bu əməliyyatın bütün xərclərini və əziyyətini öz üzərinə götürərək, həmən Şəhid zabitimizin xanımının gözünü əməliyyat edib. Və çox şükürlər olsun ki, artıq Şəhid zabitimizin ailə üzvü özünü həm rahat hiss edir, həm də görmə qabiliyyəti tam qaydasına düşüb”.\nÜ.Cəfərov deyir ki, o, tibb xidməti polkovniki Anar Quliyevi uzun illərdir ki, şəxsən tanıyır. Və onun necə öz sənətinin mahir ustası olmasını da şəxsən bilir.\n“Şəhid ailəsi ilə bağlı məsələni dəqiqləşdirmək üçün Anar həkimlə əlaqə saxlayanda, doğrusu o bir qədər təəccübləndi. "Axı mən elə də böyük bir iş görməmişəm. Sadəcə öz bacardığım köməyi və dəstəyi Şəhid zabitimizin ailə üzvünə göstərmişəm. Məncə ehtiyac yoxdur bu haqda geniş danışmağa. Bizim hər birimizin borcudur ki, Şəhid ailəsi olan insanlara son dərəcə diqqətlə, qayğı ilə yanaşaq və onların üzləşdikləri problemləri həll edək", -deyə həkim fikrini bildirdi.\nBunu ona görə ictimailəşdirməyi vacib saydım ki, bəzən cəmiyyətdə və xüsusən də sosial mediyada tibbi sahə ilə bağlı çoxlu söz-söhbətlərə yer verilir. Hər birimizin qürur yeri olan Şəhid ailələrinə bəzən özəl tibb müəsissələrində lazım olan səviyyədə diqqət və qayğının olmadığı haqqında qeydlərə də rast gəlmək mümkündür. Amma Müdafiə Nazirliyinin Mərkəzi Kliniki Hospitalının tibb xidməti polkovniki Anar Quliyev kimi ürəyi Vətən eşqi ilə döyünən bir zabiti və peşəkarı biz cəmiyyətə tanıtmalıyıq. Şəhid ailəsinin üzləşdiyi problemi belə geniş ürəkliliyi ilə təmannasız həll etməsi və bu haqda danışmağın lazım olmadığını dilə gətirməsi, onu deməyə əsas verir ki, bu gün Anar həkim kimi insanlar da var.\nTəşəkkürlər sizə, dəyərli tibb xidməti polkovniki Anar Quliyev!”.


Əhməd Şahidov Avropa Şurası Parlament Assambleyasında azərbaycanlı girovlar barədə danışıb – Əhməd Şahidov\nƏhməd Şahidov İyun 25, 2019\tNo Comments\nİyunun 25-də Avropa Şurası Parlament Assambleyasının Yay Sessiyası çərçivəsində azərbaycanlı mülki girovlar Dilqəm Əsgərov və Şahbaz Quliyevlə bağlı tədbir keçirilib. Azərbaycanın AŞPA-dakı rəsmi nümayəndə heyətinin təşkilatçılığı ilə baş tutan tədbirdə AŞPA üzvləri, beynəlxalq insan haqları təşkilatlarının nümayəndələri, hüquq müdafiəçiləri, vətəndaş cəmiyyətinin üzvləri, kütləvi informasiya vasitələrinin nümayəndələri iştirak ediblər.\nTədbiri giriş sözü ilə açan Azərbaycanın AŞPA-dakı nümayəndə heyətinin sədri Səməd Seyidov Dağlıq Qarabağ münaqişəsinin humanitar fəsadları barədə söz açıb, azərbaycanlı qaçqın və məcburi köçkünlər haqqında danışıb və azərbaycanlı girovlar Dilqəm Əsgərov və Şahbaz Quliyevin 5 ildir ki, erməni girovluğunda olduqlarını diqqətə çatdırıb.\nDaha sonra çıxış edən Azərbaycanın Avropa İnsan Haqları Məhkəməsi yanında səlahiyyətli nümayəndəsi Çingiz Əsgərov azərbaycanlı girovlarla bağlı Avropa İnsan Haqları Məhkəməsində davam edən kommunikasiya prosesi barədə məlumat verib.\nAzərbaycan Respublikasının Qaçqınların və Məcburi Köçkünlərin İşləri üzrə Dövlət Komitəsi sədrinin müavini Fuad Hüseynov öz çıxışında azərbaycanlı qaçqın və məcburi köçünlərin 30 ildir ki, öz dədə-baba torpaqlarından didərgin düşdüklərini və Ermənistanın işğalçı siyasətinin bölgədə humanitar fəlakətə səbəb olduğunu tədbir iştirakçılarının diqqətinə çatdırıb.\nBeynəlxalq Dialoq və İnkişaf Alyansının sədri Nüşabə Məmmədova azərbaycanlı girovlar Dilqəm Əsgərov və Şahbaz Quliyevin hüquqlarının qorunması istiqamətində görülən işlərdən söz açıb. Daha sonra çıxış edən azərbaycanlı girov Dilqəm Əsgərovun oğlu Kürdoğlu Əsgərov AŞPA üzvlərinə müraciət edərək, atasının 5 ildir ki, davamlı işgəncələr altında olduğunu və 1 il 8 aydır ki, atasından heç bir məlumat almadıqlarını tədbir iştirakçılarının diqqətinə çatdırıb.


Rafael HÜSEYNOV: Bakı günü kimi bayram edilməli şanlı tarix - XALQQAZETI.COM\nRafael HÜSEYNOV: Bakı günü kimi bayram edilməli şanlı tarix\nMuzeyin mətbuat xidmətindən AZƏRTAC-a bildirilib ki, Azərbaycanın dövlət müstəqilliyi və istiqlal mübarizəsi tarixi ilə bağlı olan günlərin, o sıradan Bakının 1918-ci ilin sentyabrında erməni-bolşevik işğalından azad edilməsi ilə bağlı hər il Nizami Muzeyində tədbirlərin ənənəvi olaraq keçirilməsinin mühüm bir tarixi səbəbi də var. Muzeyin indi yerləşdiyi bina XX əsrin əvvəllərində bu tarixi hadisələrin bilavasitə cərəyan etdiyi əsas məkanlardan biri olub.\nSentyabrın 15-də Nizami Gəncəvi adına Milli Azərbaycan Ədəbiyyatı Muzeyinin həyətində keçirilən mərasimdə çıxış edən Azərbaycan Milli Məclisinin üzvü, muzeyin direktoru akademik Rafael Hüseynov deyib: “Millətimizə istiqlalı və dövlət müstəqilliyini yadigar qoyub gedən, Azərbaycan Xalq Cümhuriyyətini qurmuş böyük vətənpərvərlər 15 sentyabrı 28 maya bərabər tutarkən haqlı idilər. 1918-ci ilin may ayının 28-i müstəqil dövlətimiz fəaliyyətə başlasa da, Bakı Stepan Şaumyanın başçılıq etdiyi Xalq Komissarları Sovetinin əlində idi və onlar elan edilmiş müstəqilliyimizi beşikdəcə boğmaq üçün tədbirlər görürdülər. Azərbaycan hökuməti müvəqqəti olaraq Gəncədə yerləşmişdi. Yalnız 1918-ci ilin 15 sentyabrında Azərbaycan Əlahiddə Korpusu və Qafqaz İslam Ordusunun şücaəti sayəsində Bakı azad edilir və sentyabrın 16-da paytaxt Bakı önündə Nuru paşanın və Əlağa Şıxlinskinin getdiyi qələbə paradının sevincini yaşayır. Ertəsi gün isə Azərbaycan hökuməti Gəncədən Bakıya gəlir, indi Nizami muzeyinin yerləşdiyi, o vaxt “Metropol” mehmanxanası olan binaya köçür, ilk nazirlərimiz burada həm yaşayır, həm işləyirdilər. Bundan əvvəl isə həmin oteldə Azərbaycan Xalq Cümhuriyyətinə qarşı mübarizə aparan digər qüvvə, ingilis qoşunlarının əsgər və zabitləri yerləşmişdilər. Bu da həmin binanın tərcümeyi-halındakı daha maraqlı bir məqamdır ki, Bakıda və Azərbaycanın digər yerlərində törədilmiş soyqırımlarını araşdırmaq üçün Azərbaycan Xalq Cümhuriyyətinin yaratdığı Fövqəladə Təhqiqat Komissiyası da sentyabrdan etibarən bu binada qərar tutdu. İndi ünvanı İstiqlaliyyət küçəsi olan Nizami Muzeyi bu şanlı tarixlərin hər birini hər il təntənə ilə bayram edir, konfranslar, dəyirmi masalar təşkil edir. Biz bu il də ənənəni pozmuruq, pandemiya dövrünün yaratdığı məhdudiyyətləri də nəzərə almaqla 15 sentyabr Bakının Qurtuluş gününün fərəhini həmin hadisələrin mərkəzində dayanmış bu doğma məkanda növbəti dəfə qurucu babalara minnətdarlıqla və iftixar duyğusu ilə anmaqla bölüşürük”.\nMərasimdə Xalq rəssamı Altay Hacıyevin çəkdiyi, indiki Nizami Muzeyinin “İstiqlal” adı verilmiş akt zalında, 1918–1919-cu illərdə Azərbaycan Xalq Cümhuriyyəti Hökumətinin iclas salonunda milli rəmzlərin təsdiqi mərasiminə həsr edilən tablo haqqında da məlumat verilib.\nAkademik Rafael Hüseynov mərasimdə iki təklifini də səsləndirib: “Zəngin və qədim tarixə malik, dünyanın ən gözəl şəhərləri sırasında məxsusi yeri olan paytaxtımızda lap çoxdan “Bakı muzeyi”nin yaradılmasına ehtiyac var. Bakının həmişə iqtisadi, mədəni, elmi inkişafımızın, ziyalılığımızın mərkəzi olması, şəhərin özünün və onun sahilinə sığındığı Xəzərin uzaq keçmişlərdən bu günə uzanan parlaq səhifələrlə dolu yolu, neftimizin və neft sənayemizin tarixi və bir çox başqa istiqamətlərin qovuşduğu belə muzey öz vətəndaşlarımızın da, paytaxtın qonaqlarının da ən sevimli məkanlarından biri olar.\nDigər mühüm istək isə hər il ümumxalq sevinci ilə qeyd etməyi arzuladığımız Bakı günüdür. Çünki Bakı, sevimli paytaxtımız hər bir azərbaycanlınındır, hamımızındır. Bakı günü kimi seçilməyə layiq ən uyğun günsə, elə sentyabrın 15-idir. 1918-ci ildə həmin gündə Bakı da, Azərbaycan da ən xoşbəxt günlərindən birini yaşayıb, 1918-ci ilin 15 sentyabrı müstəqil dövlətimizin paytaxtına çevrilən Bakının həyatındakı ən şanlı səhifənin açıldığı bəxtiyar gün olub. Arzulayaq və inanaq ki, ən yaxın gələcəkdə biz 15 sentyabrı yalnız Bakının qurtuluşu günü kimi deyil, iki bayramı qovuşduraraq həm də hamılıqla Bakı günü kimi bayram edəcəyik”.\n16 Sentyabr 2020 02:23 - XƏBƏRLƏR


Kiçik hadisələrin böyük mahiyyəti haqqında – Azlogos\nİkinci Dünya Müharibəsindən bəhs edən “Sakit üfüq” adlı məşhur sovet filmi var. Yaşlı nəslə bu film çox yaxşı tanışdır. Sovet zamanı ildə azı bir dəfə bu film nümayiş olunurdu. “Sovet dövründə çəkilmişlər haqqında” adlı yazımı yazmazdan əvvəl bu filmə bir daha baxdım. İkinci dünya müharibəsindən bəhs edən sovet filmlərin ən son illərdə münasibətimin, ümumilikdə götürəndə kino zövqümün dəyişməsi səbəbindən “Sakit üfüq” filmi bu dəfə mənə əvvəlki qədər emosional təsir göstərmədi.\nİkinci Dünya Müharibəsindən bəhs edən əksər sovet filmlərində olduğu kimi, bu filmdə də xeyli pafos, sovet ideologiyasının diktə etdiyi xeyli yalanlar var. Lakin filmə bu dəfə baxanda əvvəllər görə bilmədiyim, daha doğrusu, görüb diqqət etmədiyim bir səhnə neçə vaxtdır bəndənizi bir çox məsələlər barəsində dərin düşüncələrə dalmağa vadar edib. Üzrlü hesab edin, iki seriyali “Sakit üfüq” filminin süjetini yaza bilməyəcəm. Baxanlar baxıb, yazıda nə demək istədiyimi daha canlı hiss etmək istəyənlər isə ərinməsələr, filmi tapıb baxa bilərlər.\nFilmin sonunda radio vasitəsilə sovet məlumat bürosunun axşam xəbərləri verilir. Xəbərlərdə deyilir ki, cəbhədə elə də ciddi hadisə baş verməyib, elə bir ciddi döyüş olmayıb, yalnız bəzi yerlərdə yerli əhəmiyyətli döyüşlər baş verib. Elə “Sakit üfüq” filmi də bu yerli əhəmiyyətli döyüşlərdən biri haqqındadı. Yerli əhəmiyyətli döyüşlər… Bu cümlə necə də ağır səslənir! Bəs bu yerli əhəmiyyətli döyüşlərdə iştirak edənlər, ölənlər insan deyilmi?\nBu yerli əhəmiyyətli döyüşlərdə ölənlər sağ qalmaq, yaşamaq, həyatlarına davam etmək istəmirdilərmi? Bu yerli əhəmiyyətli döyüşlərdə iştirak edən adamların yolunu gözləyən, onlar üçün darıxan, onlar üçün həyəcan keçirən, onlar üçün dua edən doğmaları, tanışları yoxdurmu? Özü də “Sakit üfüq” filmində yerli əhəmiyyətli döyüşdə ölən adamların müharibədən əvvəlki həyatlarına aid səhnələr də var. Bu səhnələrdən aydın olur ki, onlar sağ qalmaq, həyatlarına davam etmək, doğmalarına, sevdiklərinə qovuşmaq, arzularını həyata keçirmək istəyirlər.\nBu yerli əhəmiyyətli döyüşlər böyük tarixi hadisələrin, böyük döyüşlərin fonunda zahirən nə qədər balaca, əhəmiyyətsiz görünsə də yenə də söhbət insan həyatından, insan taleyindən gedir. İstər kino olsun, istərsə də ədəbiyyat, elə incəsənətin də ən böyük funksiyalarından biri kiçik hadisələrlə böyük hadisələr arasında əlaqə tapmaqdan, kiçik hadisələrlə böyük hadisələr arasında əlaqə yaratmaqdan ibarətdir.\nBaş verən hadisələrin kiçik miqyası, kiçik coğrafiya dəyərlər uğrunda mübarizə aparan, yazan, yaradan, quran, öyrədən, əkən, becərən, paylaşan adamlarda bəzən ruh düşkünlüyünə doğru aparan çaşqınlıq yaradır. Bəzən onların mübarizəsi, yazdıqları, yaratdıqları böyük hadisələrin, böyük tirajların, böyük proseslərin fonunda balaca, əhəmiyyətsiz, lazımsız görünür. Bəzən onlar doğurdan bu mübarizə lazımdırmı, doğurdan yazmaq lazımdırmı, doğurdanmı yaratmaq lazımdır, doğurdanmı öyrətmək lazımdır kimi amansız sualların qarşısında dayanmalı, bu amansız suallara heç olmasa öz içlərində səssiz cavab axtarmalı olurlar.\nMübarizə sözü işlətdikdə təkcə siyasi məzmunlu mübarizəni nəzərdə tutmuram. Bir idealist əyalət həkimi, işinə vicdanla yanaşan bir kənd müəllimi, üçüncü növ ölkənin haqq sözü deyən yazarı, bərəkətsiz, münbit olmayan bir torpaqda bağ yaratmaq istəyən bir bağban da zaman-zaman mən lazımammı, mənim gördüyüm iş lazımdırmı kimi suallardan narahat ola bilər. İnsan bu ağır suallara gördüyü işin xeyrinə konkret cavab tapmasa, onun yorulması, ruhdan düşməsi, əlinin-qolunun işdən soyuması ehtimalı böyükdür.\nGəlin, bir suala konkret cavab verək. Hadisələrin kiçik miqyası bu hadisələrin iştirakçılarının bir şəxs kimi əhəmiyyətini azaldırmı? Əsla. Brecht deyirdi ki, əgər heyatında böyük hadisələr baş verməyibsə, kiçik hadisələrdən yaz. Biz həyatımızda baş verən kiçik hadisələrlə böyük miqyaslı hadisələr arasında fərqliliklər deyil, oxşar cəhətlər axtarıb tapmalıyıq. Bu çox vacib, olduqca ciddi bir nüansdır. Qoy özünü mübariz hesab edən hər bir kəs bir suala öz içində səmimi cavab versin. O, nəyin uğrunda mübarizə aparır? Dəyərlərin uğrunda, yoxsa şöhrətin?\nKim öz həyatında baş verən kiçik hadisələrlə böyük miqyaslı hadisələr arasında oxşar cəhətləri axtarıb tapmağa çalışsa, buna müyəssər olsa, tutduğu yoldan, gördüyü işdən yorulmaz. Məgər yüzlərlə, minlərlə kiçik hadisələr birləşərək bəşəriyyətin ümumi tərəqqisinə doğru aparan yolun əhəmiyətli bir hissəsini təşkil etmirmi? Məgər tarixin yüzlərlə, minlərlə kiçik epizodları birləşərək tarixin tərəzisində tərəqqinin xeyrinə əhəmiyyətli dərəcədə bir ağırlıq yaratmırmı?\nMüəyyən bir dəyərə sahib olduqdan və bədii-estetik zövqümüz formalaşdıqdan sonra yaddaşımızın vasitəsilə keçmişimizə səyahət etməliyik. Öz taleyimizə, yaşadığımiz həyata qiymət vermək, hardan gəlib hara getdiyimizi anlamaq məqsədilə keçmişimizə etdiyimiz səyahət zamanı ən ali duyğular, xüsusən minnətdarlıq və peşmanlıq duyğusu bizim ən səhih bələdçimiz olmalıdır.\nOla bilsin söhbətin gec çatdığı, bəzən heç ümumiyyətlə çatmadığı, qabırğaları standartlardan qat-qat qalın olan, başı seriyayla buraxılan bəzi vətəndaşlarımız üçün bu iki nümunə münasib hesab edilməsin. Ona görə müəllif bu nümunələri yazarkən bir az ədəbiyyatın köməkliyindən istifadə etməli olacaqdır. Allaha təvəkkül, bəlkə nəsə alındı.\nBirinci nümunə – peşmanlıq duyğusu\n… Məktəbdə hökm sürən ciddi ab-havaya baxmayaraq, yumşaq, həlim müəllimlərə də rast gəlinirdi. Adətən bu müəllimlər rəsm, nəğmə və əmək müəllimləri olurdular. Şagirdlər fürsətdən istifadə edib bütün axmaq hərəkətlərini bu yumşaq müəllimlərin dərsində həyata keçirirdilər. Səs-küy, toz-duman sinfi başına götürürdü.\nAmma ciddi müəllimlər yumşaq müəllimlərin dərsində asayişi çox incə bir siyasətlə bərpa edərdilər. Şagirdlərin çəkindiyi, qorxduğu ciddi müəllimlər guya nəsə soruşurmuş kimi, nəsə lazımmış kimi (məsələn, sinif jurnalı) özünü göstərərək, qəfildən sinfə daxil olurdular. Ən nadinc şagirdlərdən bir-ikisinin yaxasından yapışıb müəllimlər otağına aparıb orada şillələyirdilər. Bir hadisə heç yadımdan çıxmaz. Bizim nəğmə müəllimimiz yumşaq, şagirdə əl qaldırmayan müəllimlərdən idi. Uşaqlar onun dərsində səs saldıqda, ya nəsə şagirdə yaraşmayan hərəkət etdikdə deyərdi:\n“Sizi qınamıram, qılınc müsəlmansınız. Sizlə başqa cür danışmaq lazımdır, mən də uşaq döyməyi bacarmıram…”\nÜmumiyyətlə, bu ifadəni, “qılınc müsəlmanı” sözünü məktəbdə müəllimlərin dilindən tez-tez eşidirdim. Mənası da bu idi ki, biz müsəlmanlığı öz xoşumuzla deyil, qılınc gücünə qəbul etmişik. Ona görə də bizim adamlara sözlə heç nəyi başa salmaq olmur, onlara gərək döyə-döyə, söyə-söyə nəsə başa salasan. Döyülməsə, uşaqlar dərs oxumazlar, qaydalara riayət etməzlər. Uşaqlar nəğmə müəlliminin dərsində yazı taxtasına axmaq bir söz yazmışdılar. Müəllim sinfə girib birtəhər uşaqları yerlərində oturda bildi. Çox çətinliklə sakitliyi bərpa etdi. Yazı taxtasındakı sözü görəndə duruxdu. Bir neçə şagirdə ayağa qalxıb taxtadan sözü silməyi tapşırdı.\nŞagirdlərdən heç biri, həmçinin qızlar da ayağa qalxmadılar. Hərə bir söz dedi. Hərə bir bəhanə gətirdi. Bu açıq-aşkar qudurğanlıq, vəziyyətdən sui-istifadə etmək idi Nəğmə müəllimimizin oğlu atasının məktəbdəki vəziyyətindən, şagirdlərin onu saymamasından, başına oyun açmalarından əziyyət çəkirdi. Amma nə edə bilərdi, özü də atası kimi yumşaq, sakit, başıaşağı, heç kimə pisliyi dəyməyən bir insan idi. Əgər qoluzorlu biri olsaydı, uşaqlar heç olmasa oğlundan qorxub ataya bir az hörmət edərdilər.\nMən onun axırıncı gümanı idim. Lakin mən də sinifdəki ümumi ab-havaya uyaraq, yazı taxtasındakı sözü silməkdən imtina etdim. Bu hərəkətim açıq-aşkar onu sarsıtdı. Yaxşı ki, qorxduğumuz və çəkindiyimiz müəllimlərdən biri on dəqiqəlik, sinif jurnalı lazımdır bəhanəsiylə sinfə daxil oldu. Bayaq sinifdə toz-duman qaldıran, partaların üstündə oynayan uşaqlar cücəyə döndülər.\nSinif rəhbərimiz yazı taxtasındakı sözü gördü. Üç-dörd şagirdi müəllimlər otağına apardı… Bir neçə şagirdə isə sabah valideyni ilə məktəbə gəlməyi tapşırdı. Nə yaxşı ki, o gəldi. Heç olmasa bir balaca bundan təsəlli ala bilirəm…\nƏgər biz ağrıyan vicdanımız üstünə xeyirxah əməllərimizi məlhəm kimi sürtməyi bacarsaq, Hessenin təbirincə desəm, keçmiş günahlarımız bizi müqəddəsliyə apara bilər. Peşmanlıq duyğusuna aid yazdığım bu nümunəni oxuyan bir cox vətəndaşlarımız düşünə bilərlər; axi burda nə var? Burada əziyyət çəkməli elə bir hadisə baş verməyib.\nYadıma Steinbeck’in ”Qəzəb salxımları” əsəri düşür. Əsərin qəhrəmanlarından biri, Corc əmi arvadının ölümünə görə özünü dəhşətli dərəcədə günahkar hesab edir. Corc əmi dəhşətli dərəcədə vicdan əzabı çəkir. Çünki arvadı ağrılardan şikayətləndikdə Corc əmi bu şikayətləri ciddiyə almamış, arvadını doktora aparmamış, ağrını arvadının yediyi yeməklə əlaqələndirmiş və keçici olduğunu düşünmüşdü.\nCorc əmi ağrıyan vicdanını sakitləşdirmək üçün adamlara xeyirxahlıqlar edir, faydalı olmağa çalışır. Hər şey onu təsirləndirir. Gunahını yumaq üçün elə hey yollar axtarır. Elə hey keşiş Cim Keysiyə mən günahımı necə, hansı yollarla yuya bilərəm – sualı verir.\nİkinci nümunə – minnətdarlıq duyğusu\nNecə oldu musiqi məktəbinə getdim, niyə bu qərara gəldim, bu haqda danışmayacam. Qərarı özüm vermişdim. Musiqi məktəbində qısa müddətdə ad çıxaracağıma evdəkilər bərk inanırdılar. İnanırdılar ki, qısa vaxt ərzində öz istedadımı ortaya qoyacam. Qalırdı musiqi aləti seçmək. Böyüklər tar sinfinə getməyimi istəyirdilər. Çünki o vaxtlar ölkədə qırmızı gitara möhkəm dəbə minmişdi. Tar sinfini bitirənlər toylarda qırmızı gitarada ifa edərək çoxlu pul qazanırdılar. Tardan zəndeyi-zəhləm gedirdi. Həm də musiqi məktəbi qorxulu məhəllədə yerləşirdi. Həmin məhəllənin uşaqları musiqi məktəbinin şagirdlərinə qan uddururdular.\nUşaqları yolda tutub döyür, paltarlarını cırır, ağ köynəklərini palçığa batırır, musiqi alətlərini əllərindən alıb sındırırdılar. Əgər tarı seçsəydim, hər gün aləti özümlə musiqi məktəbinə aparıb gətirməyə məcbur olacaqdım. Qorxulu uşaqlar yolda qabağımı kəsib tarı əlimdən alıb sındıracaqdılar. Bu kimi səbəblər üzündən qarmon alətini seçməli oldum. Qarmon sinfinə gedənlər musiqi məktəbinə alət aparıb gətirməkdən azad olunmuşdular. Uşaqları məktəbdə qarmonla dövlət özü təmin edirdi. Bununla belə, evdə məşq etmək üçün mənə “Kazan” markalı qəşəng bir qarmon aldılar.\n…Lap qısa zamanda böyüklərin mənə olan etimadlarını və ümidlərini alt-üst etdim. Məlum oldu ki, məndə heç bir musiqi istedadı yox imiş.\nQarmon müəllimim rayonun ən gənc və ən ədabaz müəllimlərindən biri sayılırdı. Yaşıl rəngli təzə “Jiquli”si vardı. Müəllimim bu maşına bütün şagirdlərindən daha çox diqqət göstərirdi. Məktəbə girəndə və çıxanda maşının təkərlərini qaraldırdı. Onsuz da tərtəmiz olan şüşələri həvəslə silirdi. Zövqlə geyinirdi, bahalı ətirlər vururdu.\nO, çox vaxt dərsə gəlmirdi. Tipik rayon ədabazı olan müəllimim dostlarıyla orda-burda əylənirdi. Rəhbərlik tərəfindən edilən xəbərdarlıqlara əhəmiyyət vermirdi. Mən çox vaxt musiqi məktəbində avaralanıb sonra evə qayıdırdım. Dərsə gəldikdə isə o, pəncərəni açıb siqaret çəkirdi. O vaxtlar çətinliklə tapılan qırmızı rəngli “Marlboro” qutusunu masanın üstünə atırdı. Sonra ev tapşırığını öyrənib-öyrənmədiyimi yoxlamadan mənə təzə ev tapşırığı verirdi.\nMüəllimim mənə düz-əməlli dərs keçmirdi. Öz işinə laqeyd yanaşırdı. Onu daha çox öz əyləncəsi maraqlandırırdı. Beləliklə, məcbur qalıb böyüklər məni başqa müəllimin sinfinə keçirdilər. Müəllimimin cinsi dəyişsə də vəziyyət dəyişmədi. Bu qadın da mənə düz əməlli dərs keçmədi. O, sinfə başqa bir müəlliməni dəvət edirdi. İki müəllimə paltar, ətir, bəzək-düzək haqqında söhbət edirdilər. Mən isə sakitcə oturub onlara qulaq asırdım. Onlar bəzən səslərini lap aşağı salırdılar. Təmiz və səliqəli geyinməyim müəlliməmin çox xoşuna gəlirdi. Bir dəfə sinfə başqa bir müəllimə girdi. Məni göstərərək dedi:\n– Bunu iki dəqiqəlik mənə verə bilərsən?\n– Hara istəyirsən, götür apar. Ha ha ha…\n– Baxın, belə geyinmək lazımdır. Görürsünüz, necə səliqəli geyinib? Bir özünüzə baxın. Nə gündəsiniz?! Bu nə gündür belə? Sizi evdən belə buraxıblar? Sizin kimi uşaqdan otuzun saxlayaram. Bura məktəbdir, yoxsa ferma? Bu viddə-fasonda məktəbə gəlməzlər. Başqa müəllimlərin uşaqları məktəbə çiçək kimi təmiz gəlirlər, mənimkiləri, elə bil meşədən buraxıblar. Bu nə gündür? Niyə təmiz geyinmirsiz, söz soruşuram, siz məktəbə gəlmisiniz, yoxsa fermaya?\nMüdirin nümayəndəsi özü qapıda durmuşdu. O, uşaqları dəhlizdə toplayır və eyni sözləri təkrar edirdi: “Məktəb – mədəniyyət ocağıdır. Onu qorumalıyıq. Təmiz saxlamalıyıq. Bura ferma deyil. Evinizdən çust gətirməlisiniz. Məktəbə zığlı, palçıqlı ayaqqabılarla girmək olmaz”\n– Təzə çəkmələri zay edəcəksən, köhnə ayaqqabın yoxdur?\nQapıçı direktorun tapşırıqlarını çox həvəslə yerinə yetirirdi və musiqi məktəbini böyük bacarıqla avara uşaqlardan qoruyurdu. Avaralar musiqi məktəbindən əlli metr kənarda dayanıb qapıçıya söz atırdılar, dillərini çıxarırdılar, müxtəlif hərəkətlər edib onu cinləndirərdilər. Qapıçı bu avara uşaqlar haqqında deyərdi:\n– Uşaq deyillər, meymun sürüsüdürlər. Belə uşaqları tutub türmələrə göndərmək lazımdır.\nSinfin yuxarı başında şkaf vardı və şkafda yan-yana musiqi tarixinə aid kitablar düzülmüşdü.\nDivarlara isə böyük və dahi bəstəkarların portretləri vurulmuşdu. Parikli bəstəkarların portretlərinə baxanda qəribə hisslər keçirirdim.\n…Allahın bir mahnısını da öyrənə bilmədim. Musiqi məktəbindən çıxdım. Buna baxmayaraq öz işinə vicdanla, məsuliyyətlə yanaşan cavan müəllimin sayəsində dahi bəstəkarların, ümumiyyətlə, dahilərin həyatına maraq göstərməyə başladım.\nİndi isə, sırf ədəbiyyadan nümunə gətirək. Mövzuya uyğun ədəbi nümunələr çoxdur. Lakin nədənsə könül məhz bu anda, bu dəmdə italyan yazıçı Antonio Tabucchi’nin “Pereyra iddia edir”əsərindən söhbət açmaq istəyir.\nAntonio Tabukkinin “Peryera iddia edir” əsərinin qəhramanı Doktor Pereyra mənə belə bir adam təsiri bağışladı. Mənə elə gəldi ki, Doktor Pereyra dünyaya başqa cür gələ bilməzdi. O məhz belə doğulmalı idi. Mən bu obrazı “Hərb və Sülh” əsərindəki Pyer Bezuxov qədər sevdim.\nO, mədəniyyət şöbəsinin redaktoru kimi öz həyəcanını müxtəlif hekayələri nəşr etməklə bildirmək istəyir. Elə hekayələr ki, mövzusuyla, təsvirləri ilə həyacan siqnalı çalır. Həmin hekayələri oxuyan insanlar vətənin üstünü qara buludlar aldığını, ölkənin uçuruma getdiyini, ümumiyyətlə, insanlığın təhlükədə olduğunu hiss etməlidirlər.\nArtıq çəkidən əziyyət çəkən, astma xəstəsi olan Doktor Pereyra bizə vicdanlı olmağı öyrədir. O göstərir ki, sistem nə qədər qəddar olursa olsun, insan öz simasını qorumalıdır. Ən azı buna cəhd etməlidi. Əlbəttə, sistemdən çox şey asılıdı. Bəli, sistem adamları yaxşı və pis əməllər törətməyə doğru yönləndirir. Bunu bildik, amma bu o demək deyil ki, adamlar hər şeyi sistemin üstünə atıb bizi sistem belə etdi, bizi sistem bu günə qoydu deyərək məsuliyyətdən yaxa qurtarmalıdırlar.\nStendal deyirdi: “bizim həyatımızın mənası bizim davamızdır və bizi mübarizə etməyə vadar edən ehtiraslarımız bizim sərvətimizdir.\nƏn dəhşətli xəstəlik ruhun distrofiyasıdır. Əsrlərdir xeyir və şər arasında dava gedir. İnsan təfəkkürü, texnologiya inkişaf etdikcə bu davaya yeni rənglər əlavə olunur. Xeyirlə şər arasında əsrlərdir davam edən davada döyüş meydanı insan ürəyidir. Sistem, dövr, zəmanə nə dərəcədə qəddar olursa olsun, hər bir insan öz ürəyində Xeyrin Şər üzərində qələbə çalmasını təmin edə bilər.\nƏşyalara, gəldi-gedər şeylərə görə ürəyi murdarlamaq, onu şərin yuvasına çevirmək olmaz. Çünki həyatın elə anları var ki, insan əldə etdiklərilə deyil, imtina etdikləri ilə böyüyür. Güc isə, Eynşteynin təbirincə desəm, əxlaqı aşağı olan adamları cəzb edir.


“Səbinə ilə intim fotolarımızı ərinə göndərdim” –\nTeleqraf.com-un xəbərinə görə, Səbinə Məmmədova (ad və soyad şərti verilib – red.) öz ailəsi ilə birlikdə Məhəmməd Əliyevin anası Xanıma məxsus Mingəçevir şəhəri M.Mahmudov küçəsindəki mənzildə müvəqqəti yaşayıb. Həmin dövrdə Məhəmmədin Səbinənin əri Sahiblə evdə qalmağa görə aralarında münaqişə yaranıb.\nCinayət işi üzrə təqsirləndirilən şəxs qismində ifadə verən Məhəmməd elan olunmuş ittiham üzrə özünü təqsirli bilməyib. O, qeyd edib ki, 2017-ci ilin oktyabrında anası Xanımın xəstəliyi ilə əlaqədar Rusiyadan Azərbaycana qayıdıb: “Mingəçevir şəhərində anamla qonşuluqda kirayədə yaşayan Səbinə ilə münasibətlərimiz yarandı. Təxminən 15-20 gün ərzində Səbinə ilə telefon vasitəsilə əlaqə yaratdım. Sonra isə könüllü olaraq görüşüb, cinsi əlaqədə olduq.\nBir dəfə Səbinə ilə aramızda həm kirayə məsələsinə, həm də Səbinənin məni təhqir etməsinə görə mübahisəmiz yarandı. Səbinə pərdə asan vaxt mən də aşağıda əlimdə qayçı gözləyirdim. Bu zaman Səbinə özü yıxılaraq qayçıya batdı. Səbinə əvvəl məndən şikayət etsə də, sonradan ərizə yazaraq şikayəti olmadığını və mənimlə barışdığını bildirdi”.\n2019-cu ilin yay aylarında Rusiyadan Azərbaycana qayıtmdım. Bir neçə gün sonra Səbinəgilin kirayədə qaldıqları evə getdim. Həmin dövrdə də Səbinə ilə mütəmadi görüşərək, cinsi əlaqədə olduq. Onunla əri işdə, uşaqları isə bağçada olarkən görüşürdük.\n“Bir müddət sonra 200 manat pulu apararaq yenə həmin evdə Səbinəyə verdim. 2019-cu ilin sentyabrın əvvəlində Səbinənin əri Sahib onun mobil telefonunda mənimlə yazışmalarımı görüb. Sahib Səbinənin adından mənimlə yazışdı və məndən Səbinə ilə çəkdirdiyimiz şəkilləri telefona göndərməyimi istədi. Özümün Səbinə ilə birlikdə olan, həmçinin Səbinənin intim xarakterli şəkillərini “Whatsapp”la göndərdim. Səbinə Sahibin şəkilləri və mesajları görərək onun adından ərizə yazmağa getməsini bildirdi.\nUşaq qapını döydü, Səbinə qapını açdığı vaxt mən də qapını itələyərək evə daxil oldum. Səbinədən verdiyim pulu istədim. Bu zaman aramızda mübahisə yarandı. Yaranmış münaqişə zamanı Səbinə məni itələyərkən köynəyimin qolundan tutduğu üçün köynəyimin sağ qol hissəsi cırıldı. Səbinə məni itələyərkən əlimdə olan kirayədə qaldığım evin açarı onun boğaz nahiyəsinə dəydi.\nMəhəmməd Xanımın evində qaldığımız müddətdə tanımışam. Xanım vəfat etdikdən sonra övladları sağlığında ona qulluq etdiyim üçün evində pulsuz qalmağımız icazə verdilər. Biz kirayə haqqının əvəzinə evin bəzi yerlərini təmir etdirdik. Həmin evdə qaldıqdan 2-3 ay sonra Xanımın oğlu Məhəmməd həmin evə gəlib-getməyə başladı”.\nSəbinə qeyd edib ki, 2018-ci ilin martında həmin evdə təmir işləri görərkən onunla söhbət etdikləri vaxt Məhəmməd ondan xoşu gəldiyini deyib: “Bu vaxt qəflətən məni döşəməyə yıxdı, ağzımı tutaraq şalvarımı çıxardı, mənimlə cinsi əlaqədə oldu. Onu özümdən itələməyə çalışsam da, gücüm çatmadı. Cinsi əlaqədə olduqdan sonra Məhəmməd getdi. Bu barədə heç kimə heç nə demədim.\nSəbinə bildirib ki, 2018-ci ildə Məhəmmədgilin evlərindən köçüblər: “2019-cu ilin iyununda rəfiqələrim və uşaqlarımla birlikdə Mİngəçevir şəhərində “Dostluq” parkında oturduğum vaxt Məhəmmədi iki nəfər digər şəxslə birlikdə gəzərkən gördüm. Bir gün sonra Məhəmməd nömrəmə zəng edərək qayıtdığını bildirdi, yenidən məni təhdid edərək onunla münasibətimin olması barədə ərimə xəbər verəcəyini dedi. Mənim ərimdən boşanmağımı istədi. Özünün mənimlə evlənəcəyini və evi də adıma keçirəcəyini vəd etdi.\nSəbinənin sözlərinə görə, 2019-cu ilin təxminən avqustunda Məhəmmədlə şəhərdə rastlaşıb: “Ondan xəbərsiz şəhərə çıxdığım üçün əsəbiləşdi, arxamca gəldi, qolumdan tutaraq məni kirayədə yaşadığım evə apardı. Orada döyməyə başladı. Bu zaman xəsarət aldım. Xəsarət aldığım üçün Məhəmməd mənim qolumu bintlə sarıdı. Mənimlə cinsi əlaqədə oldu.\nSəbinə ifadəsində göstərib ki, bu hadisədən sonra Məhəmməd əri Sahibə onun intim xarakterli şəkillərini və videoları göndərib: “Ərimə mənim əxlaqsız qadın olduğumu dedi. Sahib artıq məndən boşanmaq dərəcəsinə çatdı. Sahibin təkidi ilə Məhəmmədin qoluma xəsarət yetirməsi və məni şantaj etməsi ilə bağlı yenidən ərizə ilə Mingəçevir şəhər polis şöbəsinə müraciət etdim.\nSonuncu dəfə uşaqlarını evdə yatızdıran zaman qapı döyüldüyünə görə gözlükdən baxdım, qonşumuzun oğlunun qapını döydüyünü gördüm. Uşaqdan nəyə görə qapını döydüyünü soruşdum. Çek verəcəyini bildirdiyinə görə qapını bir az açdıqda qəflətən Məhəmməd yuxarı pilləkənlərdən aşağıya doğru hücum etdi, qapını qəfil itələyərək içəri keçdi.\nSəbinə ifadəsində qeyd edib ki, bundan sonra Məhəmməd ona soyunmalı olduğunu deyib: “Razılaşmadıqda əvvəlcə mənim əynimdə olan maykanı cıraraq çıxartmağa və məni yerə yıxaraq özü də şalvarını açmağa çalışdı. Yerə yıxıldıqdan sonra Məhəmmədin hərəkətlərinə artıq tab gətirə bilmədiyimdən mətbəxə qaçdım, bıçaq götürməyə çalışdım. Ancaq Məhəmməd saçımdan tutaraq yenidən məni yerə yıxdı. Həmin vaxt artıq uşaqları da səs-küyə yataq otağından çıxdı və məni həmin vəziyyətdə görərək ağlamağa başladılar.\nhökm təcavüz Şəki Ağır Cinayətlər Məhkəməsi cinsi əlaqə hakim sosial şəbəkə Cinayət Məcəlləsi Mingəçevir şantaj


Dünyada ərzaq məhsullarının bahalaşması davam edir – İctimai-Siyasi Media Portalı\nDünyada ərzaq məhsullarının bahalaşması davam edir\nBu ilin sentyabr ayında BMT-nin Ərzaq və Kənd Təsərrüfatı Təşkilatının (FAO) ərzaq qiymətləri indeksi ardıcıl olaraq dörd aydır artım nümayiş etdirir. Ötən ay dünyada ərzaq məhsullarının qiymət indeksi aylıq ifadədə 2,1% artaraq orta hesabla 97,9 bənd təşkil edib.\n“APA-Economics” FAO-ya istinadən verdiyi məlumata görə, bu göstərici illik ifadədə 5% artıb.\nSentyabrda taxıl qiymətlərinin indeksi avqust ayı ilə müqayisədə 5,1%, ötən ilin sentyabr ayı ilə müqayisədə isə 13,6% artaraq 104 bəndə çatıb. Buğdanın yüksək qiymət kotirovkaları, cənub yarımkürədəki istehsal perspektivləri ilə bağlı narahatlıqlar və Avropadakı qışlıq buğda əkinlərinə təsir edən quraqlıq ilə əlaqədar olan sürətli ticarət fəallığı qiymət artımına səbəb olub.\nFAO-nun tərəvəz qiymətləri indeksi də sentyabrda 6% artaraq səkkizaylıq maksimuma çatıb və 104,6 bənd təşkil edib. Ət qiymətləri indeksinə gəldikdə, burada əksinə, sentyabr ayında 0,9% azalma müşahidə olunub. İllik müqayisədə də 9,4% azalan bu indeks 91,6 bəndə enib.\nFAO-nun açıqladığı süd məhsulları qiymətləri indeksi hesabat ayında dəyişməz olaraq qalıb (102,2 bənd). Şəkər qiymətləri indeksi əvvəlki aya nisbətən sentyabr ayında 2,6% azalaraq 79 bənd təşkil edib.\nQeyd edək ki, FAO dünya taxıl istehsalı üzrə yeni proqnozunu açıqlayıb. Belə ki, gözləntilərə əsasən, bu il 2 762 mln. ton taxıl istehsal olunacaq ki, bu da illik müqayisədə 2,1% çoxdur və tarixi maksimum hesab olunur.\nHərbi xidmətə çağırılan vətəndaşlarla müsahibələrin keçirilməsi müvəqqəti təxirə salınır


"Onların dediklərinə səbir et. Günəş doğmamışdan və qürub etməmişdən öncə Rəbbinə sitayişlə Ona təsbih de. Gecənin bəzi vaxtlarında və gün ətrafı təsbih söylə. Ola bilsin ki, razı qalasan (xoşhal olasan).”\nBu ayə də "Bəqərə” surəsinin 45-ci ayəsi kimi Peyğəmbəri (s) səbrə və Rəbbinə sitayişə çağırır. Ayədə zahirən Peyğəmbərə (s) müraciət olunsa da, göstərişlər ümumi ünvanlanmışdır.\nBəzi rəvayətlərə və bəzi təfsirçilərin nəzərinə əsasən, ayədə gündəlik yövmiyyə namazları, gün uzunu qılınası namazlar nəzərdə tutulur. "Gün ətrafı” dedikdə isə gündəlik müstəhəb nafilə) namazlarına işarə olunmuşdur.\n"Heç vaxt onlardan bir dəstəsinə verdiyimiz dünya malına göz dikmə. (Dünya malı) dünya həyatının bir cilvəsidir və bununla onları sınamaq istəyirik. Rəbbinin ruzisi isə daha üstün və daha davamlıdır.”\nNəql olunur ki, İmam Sadiq (ə) buyurmuşdur: "Gözü xalqın əlində olan kəsin qəm-qüssəsi uzanar, qeyzi yerində qalar.”("Təfsire-kəbire-Fəxr Razi”; "Təfsire-dürrül-mənsur”; "Təfsire-Məcməül-bəyan”.)\nQurani-kərim dünya malını xeyir, fəzl, zinət saysa da("Təfsire-Əl-mizan”. ) ona əsir olmağı məzəmmət edir. Çünki dünya həyatının ömrü çiçək tək qısadır və bir küləklə sona çatır.\n"Ailənə namazı əmr et. Özün bu işdə möhkəm ol. Biz səndən ruzi istəmirik, sənə ruzi veririk. (Yaxşı) aqibət təqva əhli üçündür.”\nÇoxsaylı rəvayətlərdə bildirilir ki, bu ayə nazil olduqdan sonra Peyğəmbər (s) bir neçə ay ardıcıl Əli (ə) və Fatimənin (s) qapısını döyüb buyururdu: "Namaz!” Sonra həzrət "Təthir” ayəsini oxuyurdu.("Təfsire-furqan”.)\nHəzrət Peyğəmbər (s) sıxıntıya düşdüyü vaxt bu ayəni oxuyar və ailəsinə namaz göstərişi verərdi.("Təvilul-ayat”, s. 317. )\n"İstəbir ələyha”, yəni həm namazın icrasında, həm də ona çağırışda möhkəm ol.\n4. Əmr be məruf üçün ən mühüm ünvanlardan biri insanın ailəsi və yaxınlarıdır. ("Əhl” dedikdə təkcə ailə-övlad yox, bütün ev əhli nəzərdə tutulur.)\n"(Kafirlər) dedilər: «Nə üçün (Peyğəmbər) öz Rəbbi tərəfindən bizim üçün möcüzə və nişanə gətirmir?» Məgər əvvəlki kitablarda onlar üçün aşkar dəlil və nişanə gəlməmişdimi?!”\nMüşriklər tələb edirdilər ki, İslam Peyğəmbəri (s) də həzrət Musa kimi möcüzələr göstərsin. Amma Allah-təala buyurur: "Quran möcüzəsinin bütün əvvəlki möcüzələrdən üstün olduğunu bilmirsinizmi?! Məgər həmin möcüzələr qarşısında inadkarlıq göstərmədilərmi?!”\n"Əgər Biz onları (Peyğəmbərin (s) gəlişi və Quranın nazil olmasından) əvvəl əzab göndərib həlak etsəydik deyərdilər: «Pərvərdigara! Nə üçün bizə peyğəmbər göndərmədin? Biz zəlil və xar olmazdan öncə Sənin ayələrinə itaət edərdik.»”\n"De ki, (biz və siz) hər birimiz intizardayıq. Gözləyin, tezliklə kimlərin doğru yolda olduğunu və kimin hidayət tapdığını biləcəksiniz.”\n"Doğru yol səhabələri” dedikdə məsum imamlar, "hidayət tapanlar” dedikdə onların ardıcılları nəzərdə tutulur.(Təfsire-nümunə”.)\nİmam Kazim (ə) uyğun ayə ilə bağlı buyurur: "Doğru yol bizim Qaimin (imam Mehdinin (ə)) yoludur. Yalnız ona itaət edənlər hidayət tapanlardır.("Əraf”, 16. )


Şuşaya atılmış “İskəndər” müəmması: Rusiyadakı araşdırmalar məsələyə aydınlıq gətirəcəkmi… | KONKRET\nŞuşaya atılmış “İskəndər” müəmması: Rusiyadakı araşdırmalar məsələyə aydınlıq gətirəcəkmi...\n06 Aprel, 2021 - 11:06 89\nAzərbaycana qarşı beynəlxalq cinayətə yol verilməsi faktı ətrafında müzakirələr səngimir; operativ-taktiki raket komplekslərinin “izi” hara aparacaq?\nErmənistanın insanlıq əleyhinə törətdiyi daha bir cinayətinin üstünün açılması istiqamətində cərəyan edən proseslər növbəti mərhələyə adlayıb. Məlumata görə, Rusiya Federal Təhlükəsizlik Xidmətinin hərbi əks-kəşfiyyat Departamenti Ermənistana qanunsuz ötürülmüş və Qarabağda tətbiq edilmiş “İskəndər-M” operativ-taktiki raketləri ilə bağlı təhqiqat başladıb.\nİddialara görə, məlum olub ki, həmin raketlər Qırmızı bayraqlı Suvorov ordenli Cənub hərbi dairəsinin anbarlarından qanunsuz əldə edilib, Livan və Rrusiya bankları üzərindən ödəniş həyata keçirilməklə qeyri-leqal olaraq Ermənistana ötürülüb. Bu, Rusiya hərbi və xüsusi xidmət dairələri tərəfindən olduqca sərt cavab tələb edən situasiyadır. Haqqin.az Moskvadakı mənbələrdən öyrənib ki, ötən ilin payızında Azərbaycan prezidenti İlham Əliyevin Ermənistana Rusiyadan qanunsuz silah təchizatı barədə bəyanatından sonra Rusiya Müdafiə Nazirliyinin bəzi məmurlarının bu işə cəlb olunması ilə bağlı xidməti araşdırma başladılıb. Araşdırma şok nəticələr üzə çıxarıb. Hərbi dairənin raket-artilleriya silahları anbarından verilmiş şübhəli qaimələr, hərbi-nəqliyyat aviasiyasının Ermənistana tərəf izahedilməz reysləri, nəhayət, Rusiyada yaşayan erməni biznesmen Karen Karapetyanın “metallom” qiymətinə aldığı “İl-76″ təyyarəsi əks-kəşfiyyat əməkdaşlarında şok effekti yaradıb. Sözügedən materialda bildirilir ki, Rusiyadan muzdluların və silahlıların Qarabağa göndərilməsi, bəzi məmurların bank hesablarındakı köçürmələr barədə FTX-nin ərazi idarələrindən daxil olan məlumatlar bir infomasiya axınına cəmləşdirilib, ümumi mənzərə yaranıb.\nMəlum olub ki, Cənub hərbi dairəsində Rusiyadakı erməni diasporu Ermənistana qeyri-leqal silah təchizatı üçün öz şəbəkəsini qurub. Rusiya Müdafiə Nazirliyinə yaxın mənbə deyib ki, erməni diasporunun və onunla bağlı olan adamların hərəkətləri bütün qırmızı xətləri keçib. İctimai-siyasi fəaliyyətlə bir araya sığmayıb və dövləti xəyanət sayıla bilər. Tank əleyhinə raket kompleksləri, hava hücumundan müdafiə raket kompleksləri, onlara aid raketlər və ən azından üç “İskəndər-M” raketi, üstəlik minalar, patronlar, atıcı silahlar Rusiya hərbi dairəsinin anbarlarından iri miqyasda Ermənistana ötürülüb. Pullarını isə Krasnoyarskdan, Krasnodar vilayətindən, Tula, Orlov vilayəti, Moskva, Sankt-Peterburq və hətta Xabarovskdan olan erməni biznesmenlər öz hesablarından ödəyib. Ticarət mərkəzləri, tikinti kontorları, hər cür mallar satan erməni dükanları-hamısı bu sxemdə yer alıblar. Lakin erməni xəsisliyi bu işdə də özünü göstərib. “İşlər belədir ki, onlar bir çox şeylər alıblar, dərk etməyiblər ki, istər ”Kornet” olsun, istər “İsgəndər”, mürəkkəb idarəetmə, tuşlama və digər sistemlər tələb edir. Bu mürəkkəb sistemləri almaqda xəsislik ediblər, fikirləşiblər ki, düyməni basdın, vəssalam, raket gedib hədəfə dəyəcək”, – Rusiya hərbi-sənaye çevrələrindəki bir mənbə Haqqin.az-a deyib. Mənbə bildirib ki, FTX və Müdafiə Nazirliyinin rəhbərliyi “İskəndər-M” raketlərinin Ermənistana qanunsuz təchizatı ilə bağlı ölkə rəhbərliyinə məruzə ediblər.\nQeyd edək ki, 44 günlük müharibədə “İskəndər” raketlərinin tətbiq olunduğu barədə ilk rəsmi etiraf baş nazir Nikol Paşinyandan gəlmişdi. Onun bu açıqlaması təkcə erməni cəmiyyətində deyil, beynəlxalq aləmdə də şok effekti yaratmışdı. Baş nazir dağıdıcılıq gücünə görə böyük imkanlara malik olan raketlərin cəmi 10 faizinin partladığını iddia etməklə saysız-hesabsız polemikalara rəvac verib. Düzdür, burada Rusiya hərbi potensialına zərbə vurmaq elementlərinin olduğu da iddia olunur. Ancaq hər halda, söhbət bir ölkənin hökumət başçısının iddialarından gedir. Keçmiş prezident Serj Sərksiyan isə demişdi ki, “İskəndər”dən müharibənin ilk günlərində istifadə olunmalı idi, ancaq gec istifadə olundu. Bundan əlavə, general Movsesyan başda olmaqla bir sıra erməni generalları da Azərbaycana qarşı bu silahdan istifadəni etiraf ediblər və hazırda dünyanın bir çox media orqanları ANAMA tərəfindən Şuşada aşkarlanan “İsgəndər”in qalıqlarından bəhs edir. 2016-cı ilin aprel döyüşlərindən sonra Rusiyanın balansı qorumaq üçün Ermənistana “İsgəndər” operativ raket komplekslərini verdiyi barədə çoxsaylı materiallar dərc olundu və heç biri rəsmən təkzib edilmədi.\nƏksinə, o zaman prezident kürsüsündə oturan S.Sərksiyan demişdi ki, “”İskəndər” raketlərinin Ermənistanda yerləşdirilməsi məcburi atılmış addımdır. Bu addım regionda güc balansını bərpa etmək üçün atılmış məcburi addım idi. Sirr deyil ki, son bir neçə ildə Azərbaycan ən müasir silahlar alıb. Biz maliyyə baxımından Azərbaycanın malik olduğu imkanlardan məhrumuq, amma yenə də balansı qorumaq üçün vasitə tapırıq. Hesab edirəm ki, “İskəndər” məhz belə vasitədir”. Ermənistan prezidenti balansın qorunmasından Rusiyanın da böyük rolu olduğunu da söyləmişdi. “Düşünürəm ki, Rusiya məhz balansı qorumaq baxımından hərbi mənada çox əla olan bu sistemləri (İskəndər-red.) bizə satdı”. Düzdür, Ermənistanın “İskəndər”ləri pulla ala biləcək qədər imkanı olmayıb. Sadəcə, Sərkisyan “pay verdi” əvəzinə, “satdı” deyib. Amma axı, Moskva o vaxtdan bəri Sərkisyanı təkzib etməyib. Əksinə, Rusiyanın müstəqil hərbi icmalçısı, “Novaya qazeta”nın təhlilçisi Pavel Felqenqauer o zaman demişdi ki, istənilən halda bu komplekslərin Ermənistana tədarükü regionda balansı dəyişir. Sitat: “Balans üçün ola bilsin Rusiya belə raket komplekslərini Azərbaycana satsın”. Bu fikirlər də rəsmi cavabını almamışdı. İndi necə olur “özəl şirkətlərin özbaşınalığı” müzakirə mövzusu olur?\nBəzi müşahidəçilərin fikrincə, buradan ortaya iki nəticə çıxır: Birinci, Rusiya bu raketin Ermənistan ordusunun ixtiyarında olan “İskəndər E” indeksli modelə deyil, məhz Rusiya Silahlı Qüvvələrinin istifadə etdiyi “İskəndər M” modifikasiyasına aid olmasının üzə çıxmasını bu şəkildə ört-basdır etməyə və məsuliyyətdən yayınmağa çalışır. Xatırladaq ki, “E” versiyasının məhz ixrac üçün nəzərdə tutulduğu bildirilir. Şuşada qalıqları tapılan “İskəndər”lərin üzərindəki “M” nişanları isə onların, məsələn, Gümrüdəki 102-ci Rusiya hərbi bazasından buraxılmasını ehtimal etməyə əsas verir. İkincisi, “İskəndər M” modifikasiyasına aid olan raketlər həqiqətən Ermənistana Rusiya siyasi hakimiyyətinin xəbəri olmadan ötürülüb. Rusiyanın, Putinin 44 günlük müharibədə Azərbaycana dəstək verməsi bu versiyanı müəyyən qədər inandırıcı edir. Bütün bunlar haqda ekspertlərimizin maraqlı təhlilləri var.\nElçin Mirzəbəyli: “”İskəndər-M” raketləri ilə bağlı yaranmış vəziyyətin əsas məsuliyyəti Rusiyanın üzərinə düşür”\nPolitoloq Elçin Mirzəbəyli bildirdi ki, Şuşaya “İskəndər-M” raketlərinin atılması faktdır: “Kim atıb, necə atıb və nə üçün atıb, bunu müəyyənləşdirmək lazım gələcək. Əvvəla, qeyd edim ki, həm İrəvan, həm də Moskva Ermənistan ordusunun arsenalında ”İskəndər-M” raketlərinin olmadığını dəfələrlə bəyan edib. Yəni ruslar ermənilərə, özlərinin dediyi kimi, sözügedən raket sisteminin eksport variantını – “İskəndər-E” raketlərini hədiyyə ediblər. “İskəndər-M” raketləri isə Rusiyanın Gümrüdə yerləşən hərbi bazasında, bu ölkənin hərbi komandanlığının nəzarətində olub”. Politoloqun sözlərinə görə, Şuşada tapılan qalıqların “İskəndər-M” raketlərinə aid olduğunu, bugünədək verilən bəyanat və açıqlamaları nəzərə alsaq, o zaman belə anlaşılır ki, raketlər Azərbaycan ərazisinə Rusiyanın Ermənistandakı hərbi bazasından atılıb: “Bu ehtimal üzərində dayansaq, o zaman Gümrüdəki bazadan Azərbaycan ərazisinə ”İskəndər-M” raketlərinin atılmasının səbəblərini bir neçə aspektdən dəyərləndirmək olar: Birincisi, “İskəndər-M” raketləri Şuşaya Rusiyanın siyasi və hərbi komandanlığının göstərişi ilə atılıb. Məqsəd isə Azərbaycan Ordusunun Xankəndi istiqamətində irəliləməsinin qarşısının alınmasından ibarət olub. Raketlərin dağıntı yaratmadığı nəzərə alınarsa, onların atılmasının, sadəcə, xəbərdarlıq xarakteri daşıdığını, bu baxımdan ya səmada partladıldığı, ya da təlim üçün nəzərdə tutulan başlıqlardan istifadə edildiyini söyləmək olar. ANAMA-nın təqdim etdiyi qalıqlardan belə anlaşılır ki, raketlər partlayıb. Amma necə partlayıbsa, qalıqlarından başqa heç nə qalmayıb. Bir “İskəndər-M” raketinin dağıdıcı gücünün 15 min kv. metr olduğunu nəzərə alsaq, iki “İskəndər-M” raketi Şuşada daş üstə daş saxlamamalıydı. Qeyd edim ki, bu ehtimal, İkinci Qarabağ savaşında Rusiyanın neytrallığını təmin etmək üçün guya hansısa razılaşmanın olduğu versiyasını tamamilə sıradan çıxarır”. E.Mirzəbəyli ikinci ehtimaldan bəhs etdi: “”İskəndər-M” raketləri Gümrüdəki bazadan Rusiyanın siyasi və hərbi rəhbərliyinin məlumatı olmadan, yaxud orada çalışan çoxsaylı erməni zabitlərin şəxsi təşəbbüsü ilə atılıb və düşünürəm ki, bu ehtimala, ancaq psixotrop maddələrin təsiri altında inanmaq olaq… Yox əgər “İskəndər-M”lərin qeyri-leqal alınması, onların Ermənistana qeyri-leqal yolla gətirilməsi ilə bağlı ehtimalın həqiqiliyinə inansaq, bu, Rusiyanın hərbi sənaye kompleksindəki vəziyyətin, hətta bu ölkənin dövlət təhlükəsizliyini də ciddi təhdid etdiyi reallığını ortaya qoyur ki, qənaətimə görə, bu, ilk növbədə rəsmi Moskvanı narahat etməlidir”. Siyasi analitikin fikrincə, “İskəndər-M” raketlərinin Şuşaya atılması faktlarının indi ortaya çıxmasını, Ermənistanda keçiriləcək seçkilərlə əlaqələndirilməsini isə siyasi fantaziya kimi dəyərləndir: “Çünki faktla bağlı ortalıqda olan bütün ehtimallar Rusiyanın, Rusiya müdafiə sənayesinin və ordusunun nüfuzuna çox böyük zərbədir. Həmçinin Rusiya siyasətinin əsas sütunu – rus silahı haqqında təsəvvürləri tamamilə darmadağın edir ki, Kremlin Ermənistanda keçiriləcək seçkilərə görə öz nüfuzuna bu qədər ağır zərbə vura biləcəyi inandırıcı görünmür. Bütün hallarda, ”İskəndər-M” raketləri ilə bağlı yaranmış vəziyyətin əsas məsuliyyəti Rusiyanın üzərinə düşür və Azərbaycan tərəfinin təqdim etdiyi faktlarla bağlı obyektiv araşdırmalar aparılarsa, bu, ilk növbədə Rusiyanın özü üçün faydalı ola bilər. Bütün hallarda, yaxın 1 ay ərzində Azərbaycan, Rusiya və Ermənistan arasında imzalanmış sənədlərin yerinə yetirilməsi ilə bağlı prosesin inkişafı, bir çox məqamlara, o cümlədən “İskəndər-M” raketləri ilə bağlı məsələnin də dolayısı ilə gün işığına çıxmasına imkan yaradacaq”.\nŞuşaya atılan “İsgəndər” raketləri “Exo Moskva” radiostansiyasının “Budem nablyudat” (“Müşahidə edəcəyik”) proqramında aparıcı Sergey Buntmanla baş redaktor Aleksey Venediktovun söhbətində də geniş müzakirə olunub. Moderator.az bununla bağlı vacib məqamlara diqqət çəkib. Diqqət edin rusyiyalı ekspertlər nələr deyir? A.Venediktov: “Pardon, o zaman 9M723 nişanlı ”İsgəndər”lər ora (Şuşaya) necə uçub gedib, üstəlik, partlamayıb? Bu böyük sualdır. Doğrudur, indi nə istəsən fikirləşib tapmaq olar. Lakin Gümrüdən uçmayıb. “Markirovka” aydın deyil. Ümumən hələ ki bizim diplomatların reaksiyası belədir: “Bu nə işdir belə?” Və mənim də reaksiyam belədir. Hesab edirəm ki, bu suala, hər halda, kimsə cavab verməlidir: hərbçilər Putin qarşısında, Putin Əliyev qarşısında. Çünki bu ciddi əhvalatdır”.\nS.Buntman: “Bəli, bu ”İsgəndər”lər aydın deyil. Onları “roqatkadan” buraxa bilməzsən ki, hətta səndə, sadəcə olaraq, raketlər varsa”.\nSular durulacaq çox güman ki. Suallar çoxdur, hər kəs cavab gözləyir. Terrorçu dövlətə belə dəhşətli silahı verənlər də məsuliyyət daşıyırlar… Bütün suallar Emənistanın ağası və patronuna yönəlib. “İsgəndər”dən istifadə zamanı Qarabağda sülhün təminatçısı kimi çıxış edən Moskvanın olan-qalan imicini də alt-üst etmək cəhdi var, bunu da unutmasınlar…/yeni müsavat/\n13 Aprel, 2021 - 00:13 547\n13 Aprel, 2021 - 11:16 484\n13 Aprel, 2021 - 10:49 422\n13 Aprel, 2021 - 04:46 408\n13 Aprel, 2021 - 17:11 368\n10 Aprel, 2021 - 00:49 11.4 K\n12 Aprel, 2021 - 12:59 4.9 K\n11 Aprel, 2021 - 01:03 2 K\n09 Aprel, 2021 - 19:18 1.9 K\n01 Aprel, 2021 - 09:50 21.8 K\n02 Aprel, 2021 - 12:02 11.5 K\n“Şadlıq evləri yaxşı mədəniyyət sarayı, kitabxana ola bilər” - TƏKLİF\nBaş nazirdən tibb işçilərinin maaşı ilə bağlı - QƏRAR\nBayden Putinlə danışdı: üçüncü ölkədə görüş təklifi...\nLukaşenko Azərbaycana gəldi - YENİLƏNİB\nSəhiyyə naziri istefa verdi: "Yorulmuşam..."\n“Sağlam insanlar üçün açıq havada maska taxmaq məcburiyyəti ləğv olunsun” – HÖKUMƏTƏ TƏKLİF\n“Azərbaycanda peyvənd olunanlar arasında ölüm faizi olduqca aşağıdır” - Həkim\nAzərbaycanda bu şəxslər Prezident, deputat ola bilməyəcək - DƏYİŞİKLİK\nAMEA kobud səhvə yol verdi - FOTOFAKT\nHulusi Akardan Ukrayna-Rusiya münaqişəsi ilə bağlı AÇIQLAMA\n12 Aprel, 2021 - 22:51 305\n03 Aprel, 2021 - 20:33 241\n02 Aprel, 2021 - 04:42 309\n28 Mart, 2021 - 19:07 299\n26 Mart, 2021 - 16:48 332\n23 Mart, 2021 - 21:54 177\n20 Mart, 2021 - 22:20 521\n12 Aprel, 2021 - 21:42 577\n12 Aprel, 2021 - 14:45 474\n10 Aprel, 2021 - 14:46 1 K\n08 Aprel, 2021 - 16:51 281\n06 Aprel, 2021 - 13:03 5.6 K\n05 Aprel, 2021 - 17:12 781\n04 Aprel, 2021 - 18:28 234\n03 Aprel, 2021 - 11:52 3.2 K\n13 Aprel, 2021 - 17:05 323\n11 Aprel, 2021 - 12:07 412\n04 Aprel, 2021 - 20:27 4.3 K\n25 Mart, 2021 - 20:03 223\n21 Mart, 2021 - 14:00 386\n20 Mart, 2021 - 21:05 7.3 K\n20 Mart, 2021 - 18:50 7.3 K


Sumqayıtın məşhur marketlərində pozuntular aşkarlandı: digər marketlər da var\n3 İyul 2020 22:11\nXeberle.com xəbər verir ki, AQTA əməkdaşları tərəfindən Bakıda, eləcə də regionlarda fəaliyyət göstərən ictimai iaşə obyekti, ərzaq satışı mağazalarında reydlər keçirilib. Sahibkarlıq subyektlərinə qida təhlükəsizliyi sahəsində qanunvericiliyin tələbləri izah edilib, icrası məcburi göstərişlər və maarifləndirici tövsiyələr verilib.\nReyd keçirilən obyektlərdə Nazirlər Kabinetinin qərarı ilə təsdiq edilmiş metodiki göstərişlərin tələblərindən irəli gələn bir sıra qaydalara əməl olunmaması və kobud şəkildə pozulması faktları aşkarlanıb. Aşkarlanmış faktlarla bağlı həmin müəssisələr barədə qanunvericiliyin tələbləri çərçivəsində inzibati tədbirlər görülüb.\nSumqayıt şəhərində daha çox uyğunsuzluqlar aşkar edilən ictimai iaşə və ərzaq mağazaları isə bunlardır:"Ramiz”, "Pioner”, "Abbas”, "Ağabala” "Ordubad",\n"Sərfəli”, "Məhlə” və "Taleh”\n14 Avqust 2020 19:31\n14 Avqust 2020 19:26


YENİ CONTINENTAL GT V8\nYeni Continental GT V8 - WLTP hərəkət dövrü - l/100 km yanacaq sərfi: Aşağı 18,3; orta 12,0; yüksək 10,1; çox yüksək 10,6; qarışıq 11,8; qarışıq CO₂ 268 q/km; Qət edilən məsafə 763km\nYeni Bentley Continental GT V8 hər səyahəti həyacanverici edir. Şık dizayn, müasir ustalıq, qüsursuz texnologiya və bənzərsiz emosiyalı səs ilə müşayiət edilən qarşısı alınmaz dinamik performans təmin edən güclü V8 mühərrikini özündə birləşdirir. Bu, həqiqətən də diqqətçəkici idarəetmə təcrübəsidir. Daha çoxunu kəşf etmək üçün Bentley Baku dilerini ziyarət edin və ya +99412 4048282 nömrəsinə zəng edin.\nDinamik, müasir görünüş\nBu həyacanverici avtomobilin dizaynı onun çevik performansını əks etdirir. Yeni Continental GT avtomobilinin kəskin, mükəmməl şəkildə formalaşdırılmış xətləri qoruyucu çərçivədə yerləşən elliptik dörd qaz borusu, V8 nişanı ilə yanaşı, şık, dəbli detallar və dəndənələri simmetrik cütlər şəklində tərtib edilmiş 20 düymlük parlaq on dəndənəli, boyalı, lehimlənmiş disklər ilə təkmilləşdirilib.\nAvtomobilin içərisində seçdiyiniz vahid dəri rəngi sadəlik ilə eleqantlığı birləşdirən görünüş üçün salon boyu istifadə edilib. Bu, standart olaraq müasir Tac Formalı Kəsilmiş Walnut vinir ilə mükəmməl şəkildə tamamlanıb. Əlavə dəri rəngləri və rəng bölgüləri, həmçinin parlaq Xrom İncə Zolağın əlavə edilməsi ilə avtomobil daha heyranedici edə bilən vinirlərin geniş çeşidi mövcuddur. Continental GT V8-ə yeni olan vinirə alternativ Yüksək Parlaqlığı olan Karbon Lif seçimidir.\nMühərrikin V-nin içərisində yerləşən iki sarğılı turbokompressor ilə yeni Continental GT V8 3.9 saniyədə sizi 0-dan 60 mph-a (4.0 saniyədə 0-dan 100 km/s-a qədər) qədər apararaq və 198 mph maksimal sürətdə heyranedici akselerasiya təmin edir, bu isə xüsusilə Sport rejimində intensiv olan Bentley V8 mühərrikinin qarşısıalınmaz səsi ilə müşayiət olunur.\nAnimasiyalı idarəetmə təcrübəsi siz sürəti qaldırdıqca dartma və stabilliyi möhkəmləndirən yüksək səviyyəli tarazlaşdırılmış çəki bölgüsü sayəsində, sizi yol ilə tamamilə əlaqədə saxlayır. Gediş komfortu və idarəetmə arasında əvvəlcədən təyin edilmiş balansa malik passiv son dərəcə inamlı küncdən dönmə təmin edir və ya həqiqi güclü idarəetmə üçün siz istənilən şərtlər altında həm idarəetmə, həm də gediş rahatlığını optimallaşdıran boru karkaslarını daima tənzimləyən innovativ 48V Elektron Aktiv Yana Əyilməyə Nəzarət sistemi olan Bentley Dynamic Ride rejimini seçə bilərsiniz.\nHər səyahət üçün texnologiya\nV8 mühərriki daxilində istifadə edilən dəyişkən yerdəyişmə texnologiyası drosselin azacıq açıldığını aşkarlayan zaman dörd silindrdə klapanları bağlayır, hətta sürücü hiss etmədən lazım olanda bütün səkkiz silindrə qüsursuz şəkildə geri qaytarır. Bu, 865 km heyranedici diapazon ilə nəticələnərək performansı güzəştə getmədən səmərəliliyi artırır.\nMy Bentley* xidmətlərinin çoxluğu səyahəti daha ağıllı, təhlükəsiz və daha rahat edir. Bura avtomobilin sistemləri vasitəsilə iPhone® ilə idarə etməyinizə icazə verən AppleCarPlay®, kritik vəziyyətdə fövqəladə xidmətləri xəbərdar edən Şəxsi eCall və My Bentley proqramı vasitəsilə yanacaq səviyyənizdən texniki təmir cədvəlinə qədər hər şey üzrə detallara baxmağınıza icazə verən Mənim Maşınım vəziyyəti daxildir.\nTamamilə sərhədsiz fərdiləşdirmə\nFərdiləşdirmə üçün çoxlu imkanlar ilə yeni Continental GT V8 avtomobilini tamamilə özünüzünküləşdirə bilərsiniz. Rəng Spesifikasiyası dəri rənglərinin seçimini beşdən on beşə qədər artırır və dörd eleqant iki tonlu rəng bölgüsü təqdim edir. Burada həmçinin seçmək üçün heyranedici boya rəngləri, yüngüllehimli disklər və vinir seçimləri var. Bentley Konfiqurator ilə imkanları kəşf edə bilərsiniz.\nSeçimlər çeşidi sizə həm avtomobilinizin görünüşü, həm də bəxş etdiyi hissləri təkmilləşdirmək imkanı verir. Mulliner İdarəetmə Spesifikasiyası və Blackline Spesifikasiyası heyrətamiz üslub detalları əlavə edir, Ön Oturacağın Rahatlıq Xüsusiyyəti səyahətinizi daha füsunkar edir və Şəhər və Tur Xüsusiyyəti ətraf aləmdən asılı olmayaraq idarəetmənin əziyyətsiz olmasını təmin etmək üçün ən son texnologiyadan istifadə edir.\nBu cazibədar və valehedici grand səyahətçi haqqında ətraflı öyrənmək üçün Bentley Baku dilerinə baş çəkin və ya +99412 4048282 nömrəsindən bizə zəng edin.


Bosniya - Hersoqovina Təəssüratlari / Həsən Rəşidov\n21.05.12 12:52 ərzində olan dəyişikliklər\tYazan redaktor\t21.05.12 12:51\nGörəsən bir ölkəni, bir şəhəri bizə sevdirən nədir? Görünüşcə sadə, amma mənaca dərin olan bu sual, məni, Cojep International təşkilatının TIKA (Türk işbirliyi kalkınma ajansı) ilə birgə\ntəşêil åtdiyi - Bosniya toplantısı üçün paytaxt Sarayeva şəhərinə ilk addımımı atdığım anda məni düşündürməyə başladı.\nDaha öncələr Avropa ölkəri haqqında bəhs edilərkən Bosniya həmişə mənim ən çox haqqinda düşündüyüm ölkə olmuşdur. Dağların qoynunda yerləşən bu diyar, sanki Qərb dünyasının savaş meydanlarında tənha qalmış, lakin gələcəyə ümitlə, başı dim-dik, məğrur bir şəkildə baxan döyüşçüyə, əsgərə bənzəyir. Dörd yüz yeddi il bir dünya dövlətinin himayəsində olan Bosniya, Osmanlının bölgədən cıxması ilə on ayrı soyqırıma məruz qalmışdır. Indi bir sitəmi vardır Bosniyalıların, bizi tək başımıza buraxıb getdiniz sitəmi.\nIlk Osmanlı səfəri başladığında qapılarını könüllü açan və islamla şərəflənən Bosniya xalqı, bu gündə bizi eyni səmimiyyətlə qarşıladı. Üzlərində təbəssümün, gözlərində hüzünün əksik olmadığı insanlar...\nSarayeva; yaralı bir şəhər. Hələdə muharibənin qoyub getdiyi maddi və mənəvi yaralarını sarımaqla məşğul... Doğma Bakımız kimi qoynunda şəhitlərin uyuduğu, şəhitlərlə bir yerdə uyuyan, vətəni uğrunda şəhit olan Bosniyanın qurtarıcısı Aliyanın şəhəri.Içində 400 ildən bəri fasiləsiz hər gün bir xətmi şərifin endirildiyi, Sarayevanın tam göbəyində yerləşən, hüzur dolu məscidə adını vermiş Qazi Õîsrîv Bəyin şəhəri.\nSarayeva; həmdə Bosniya xalqinin imtahana çəkildiyi bir şəhər.Dağların arasinda yerləşən, aylardan bəri muhasirədə qalmasina baxmayaraq, Allaha olan təslimiyyətin, ümidin, dözümün sinağa çəkildiyi bir yer. Bu təslimiyyətin, ümidin qarşılığı olaraq Yaradanın lutfu olan tək çıxış(qurtuluş) yolu... Dörd ayda və böyük bir gizlilikle açılan 800 metrəlik "Savaş Tüneli". Tünelin açılmasında böyük zəhmətlərə qatlanan və bəşər tarixinin bu ən böyük qara ləkələrindən birinin yaddaşımızda həkk olmasını istəyən Kolar ailəsinin muzey halına gətirməyə çalıştığı sadə, amma önəmli (anlamlı) məkan.\nÖz orjinalliğını hələdə saxlayan bir Osmanlı çarşısı... Başçarşı. və bu çarşıya gedən daş yollar. Sanki bu daş yollar şəhitlərin qanlarını özünə çəkərək qirmizi rəngə boyanmış və üzerində gedən her yolcuya; biz Bosniyanin həyatda qalması ücün 250 min şəhid verdik mesajını çatdırır.\nMostar; Neretva çayının ikiyə böldüyü, üzərində Osmanlıya aid hilala bənzər məhşur Mostar körpüsünün olduğu minarələr şəhəri. Most - Bosniya dilində "körpü" sözündən götürülüb, Mostar "Körpünü qoruyan" mənasına gəlir.\nƏzəmətli bir dağın ətəyində, böyük bir qayanın üzərində, göz yaşı kimi dup-duru olub dağın bağrından çıxan bir çayın kənarında yerləşən, feyz və rəhmətin fışkırdığı təkkə- Blaqay Təkkəsi.\nBir xalq, bir geçmiş, bir mədəniyyət, bir dava, bir hüzün və bir ümid... Gələcəyə daha güclü, daha güvənli, daha ümidli, heç bir zaman itirmədiyi şərəfilə özündən əmin bir şəkildə addımlarla irəliləyir Bosniya xalqı...\nBizim bura ilk səfərimizin olmasına baxmayaraq, Sarayevada, Mostarda bir sözlə Bosniyada olduğumuz zaman, onun tanımadığımız, görmədiyimiz küçələri, parkları, yolları, çarşıları, insanları nədənsə bizə sanki bu ölkədə uzun illər yaşamışıq kimi dîğma gəlidi.\nGörəsən bir ölkəni, bir şəhəri bizə sevdirən və dîğmalaşdıran nədir?\nHits: 764 clicks


İnsanların eşqdən öldükləri yalandır - Uilyam Şekspir » Manera.Az\nBu gün ingilis dramaturq, şair və aktyor, dünya ədəbiyyatının ən məşhur dramaturqlarından biri, ən azı 17 komediyanın, onlarla tarixi pyesin, 11 faciənin və sonetlər silsiləsinin müəllifi Uilyam Şekspirin doğum günüdür.\nŞekspir 1564-cü ildə İngiltərənin Stratford şəhərində anadan olmuşdur. 1585-1592-ci illərdə Londonda yaşamışdır. Londonda aktyor, yazıçı və teatr şirkətinin təsisçilərindən biri kimi fəaliyyət göstərmişdir. Şekspir 1613-cü ildə doğma şəhəri Stratforda qayıtmış və üç il sonra vəfat etmişdir.\nÇində çölün ortasında məbəd - (FOTOLAR)


Gecə yedikdə fayda verəcək qidalar – medpress.az\nDərc olunub: 19 Fevral 2019 20 Fevral 2019 . Bu azredaktor\nAxşamlar müəyyən saatdan sonra birşeylər yemək bədəninizə zərərli olar və kilo almağınızı təmin edir. Ancaq təqdim etdiyimiz bu qidaları gecə yesəniz, bədəninizi həm təmizləyəcək, həm də kilo verəcəksiniz. Bu qidaları yeyərkən bir mütəxəssisdən məsləhətləşməyi unutmayın. Bundan başqa, miqdarına və allergiyaya səbəb olub-olmadığına diqqət yetirmənizdə fayda var.\nMedpress.az axşamlar yeyilməsi məsləhət görülən həmin qıdaları təqdim edir.\nPomidorun qida dəyəri olduqca yüksəkdir və içərisində bol miqdarda antioksidantlar var. Sağlam bir axşam yeməyi üçün pomidor ilə zülal qəbul etmək, sizin üçün mükəmməl olacaq. Eyni zamanda pomidoru gecə yemək, kilo verməyə köməkçi olar, iltihablanma və maye tutulması ilə mübarizə edər.\nQarpızın içi lif və su ilə doludur. Yatmazdan əvvəl qarpız yemək dümdüz bir qarına sahib olmaqla yanaşı, orqanizminizdə çox miqdarda olan mayelərin aradan qaldırılması üçün lazım olan mineraldır.\nQuşqonmaza A, B vitaminləri kompleksi, C və E vitaminləri daxildir, eyni zamanda sink və kalium kimi minerallar ilə də zəngindir. Quşqonmazı gecələr istədiyiniz qədər yeyə bilərsiniz.\nTəbii qaydada süzülən zeytun yağında olan oleik turşu kimi yağ turşuları xüsusilə qarın bölgəsində yerləşən daha dözümlü və parçalanması çətin olan yağların parçalanmasına kömək edir. Gecə yatmazdan əvvəl içəcəyiniz bir qaşıq zeytun yağı ilə qarın yağlarının əriməsini təmin edə bilərsiniz.\nƏnginar (yumruq şəklində çiçəkləri olan və 1,5 metrə qədər uzanan bir bitkidir) qaraciyərin dostudur, axşam yeməyi və gecə aclığınızı yola vermək üçün mükəmməl bir variant olacaq. Qaraciyərinizə detoks təsiri yaradaraq, gecə istifadə etdikdə də bu təsir davam edir.\nQida, Seçilmiş xəbər-3 rubrikalarında dərc olunub. Açar sözlər: gecə, pomidor, qarpız, quşqonmaz, Ənginar\nTələbə baş ağrısı ilə yatıb, ana kimi oyandı\nƏkiz bacılar bir kişi ilə evlənmək istəyirlər


ermənilərin azərbaycanlılara qarşı etdiyi ən böyük pislik - Sözaltı Sözlük\nermənilərin azərbaycanlılara qarşı etdiyi ən böyük pislik\n1. keçən dəfə sözlükdə rövşən cavadova aid bir söz gördüm:\n"mən ermənilərə ona görə nifrət etmirəm ki, onlar bizim düşmənimizdir. mən onlara ona görə nifrət edirəm ki, bizi bu boyda haqsızlığın, ədalətsizliyin ortasına atıblar."\nermənilərə nifrət etmirəm. bütün bir millətə nifrət etmək heç də ağıllı iş deyil. amma hadisələri necə manipulyasiya edərək dünyanı öz tərəflərinə çəkdiklərini görəndə insan səssiz qala bilmir. izah edim\ndeməli, iyirminci əsrdə dünya bir çox soyqırımlar, azlıqlara qarşı nifrət, irqçilik kampaniyaları yaşayıb. milyonlarla insan sırf milliyətinə, dini etiqadına görə öldürülüb, cinsi azlıqlara qarşı təzyiqlər olub, insanlar cinsi orientasiyalarına görə təzyiqlər görüb, qadınlar elmi akademik çevrələrdə belə sıxışdırılıb və hətta bir çox qadının etdiyi kəşflər kişi həmkarları tərəfindən oğurlanıb və s.\nbütün dünya bu olanlardan ağzı yandığı üçün və hamımız yaşananlardan zərər çəkdiyimiz üçün insanlar bu məsələlərdə həssasdır; sıxışdırılan bir qadın görəndə hamı dərhal o qadının imdadına çatmağa çalışır, milliyətinə, etiqadına və s. görə sıxışdırılan birini görəndə hamı dərhal o insana kömək etmək, o insanın səsini dünyaya çatdırmaq və bu ayrıseçkiliyi aradan qaldırmaq istəyir. başa düşüləndir hamısı. holokost haqda bir söz var: bir də heç vaxt! - yəni bir də eyni hadisələrin yaşanmaması üçün hamı əlindən gələni etməyə çalışır\namma insanların bu həssaslığı, yaxşı niyyəti təəssüf ki artıq məcrasından çıxır. bir növ hər kəsdə belə bir bias formalaşıb: bir qrup/fərd əgər azlıqdırsa, bu qrup keçmişində təzyiq və pis hadisələrlə qarşılaşıbsa deməli bu gün dediyi hər şey təmamilə doğrudur. beyin bu cür ümumiləşdirmələr etməyə meyillidir əslində.\nməsələn, bu gün bir qadın hər hansı kişinin ona fiziki zərər verdiyini deyəndə, hər kəs qadına inanmağa meyilli olur. hətta dəfələrlə uğradığı böhtana görə həbs yatan, bütün reputasiyası məhv olunan kişilər görmüşük bu neçə ildə. səbəb? çünki "kişilər tarix boyu qadınlara zor güc tətbiq edib, --> ee bu da kişi olduğuna görə, --> qadın da ona zərər vurulduğunu dediyinə görə, --> deməli qadın doğru deyir, = kişi günahkardır."\nyəni bir qrup insan bu yaranmış vəziyyətdən, üstdə izah elədiyim bias'dan istifadə edərək, həqiqətləri manipulyasiya edərək özlərini haqlı göstərməyə çalışırlar, bilirlər ki dünya, hər kəs onlara inanacaq.\nermənilər də oxşar manipulyasiyanı 90cı illərdən bəri azərbaycanlılara qarşı edirlər. bilirlər ki azlıq olduqları üçün və plyus 1915 ci il hadisələrinə görə bütün dünyaya azərbaycanlılarla birlikdə yaşamağın mümkünsüz olduğunu inandıracaqlar, bilirlər ki bu gün azərbaycanın beynəlxalq hüquq tərəfindən tanınan torpaqlarını işğaldan azad etmək istəyini azlıq olan dağlıq qarabağ ermənilərinə qarşı soyqırım, aqressiya olaraq qəbul etdirə biləcəklər, ona görə də həqiqətləri manipulyasiya edirlər. azərbaycanlılar türkiyə, pakistan və cihadçılarla birgə xristian ermənilərə qarşı aqressiya göstərir, yaşamağa qoymur nağılını ən yüksək iq-lü avropalıya belə asanlıqla yedirmək olar, çünki üstdə dediyim bias mövcuddur.\namma bunların fonunda heç kəs milyonlarla azərbaycanlı köçkünü, dağıdılmış şəhərləri, öz doğulduğu evə gedə bilməyən insanları görməyəcək. sinifyoldaşın var idi o vaxt, ağakişi idi adı, laçından idilər. həmişə onlara gedəndə nənəsi ağlayırdı ki laçın üçün darıxıram, vəfat elədi sonra. o dəfə görürəm ki ermənilər laçının işğalından sonra video çəkib oynayırlar özləri üçün, deyib gülürlər, adamın ürəyi partlayır ki, evindən, yaşadığı yerdən qovulan, ağlayan qadını dünyaya aqressor, özlərini isə məzlum kimi təqdim edirlər. hamını da inandırırlar buna. rövşən cavadov dediyi kimi, azərbaycanlıları bu boyda ədalətsizliyin ortasına atırlar.\nbütün dünyanın, həm yaxın şərq həm də avropalıların yəhudiləri təhqir etdiyi, din dəyişməyə məcbur buraxdığı illərdə, ispaniyada milyonlarla yəhudinin zorla xristianlığa keçdiyi, keçməyənlərin isə öldürüldüyü vaxtlarda bu ölkənin insanı, fətəli xan görür ki, yəhudilər üçün dağlıq yerlərdə yaşamaq çətindir (kulqat adlanırdı o vaxtkı ərazilər) , yəhudiləri qubanın mərkəzinə yerləşdirir, özü də qırmızı qəsəbənin yerini evi ilə üzbəüz seçir, çünki istəyir ki gözünün qabağında olsun, bir zərər dəyməsin\ngiləki sinaqoqu var qubada, tarixi 1700-1800lərə çıxır, irandan da yəhudilərin çoxu qəsəbəni eşidib bura köçürlər, xüsusilə gilan vilayətindən. bu günə qədər də azərbaycanlılarla normal münasibət olub, evliliklər olub, qaynayıb qarışıb insanlar. antisemitizm kimi bütün dünyanın ən böyük bəlalarından biri olmuş şey təkcə bu ölkədə olmayıb, təsəvvür elə qubanın ortasında, 1700 cü ildə yəhudi qəsəbəsi qurulur, sinaqoqlar tikilir, hansı ölkədə bu qədər azadlıq təsəvvür edilə bilərdi ki?\nermənilər isə bütün dünyaya azərbaycanı irqçi, islamçı, işğalçı və aqressor olaraq tanıdır, bir millətə bundan böyük nə pislik etmək olar ki?\nümidvaram dünya bu üstdə dediyim bias-dan qurtulmağı bacarar və hadisələrə rasional baxar. buna inanmasam da\n27.10.2020 15:33, sistem robotu\n2. Əslində özlərinə qarşı edilmiş pislikdi.Bir neçə axmaq, milliyyətçi rəhbərin toruna düşərək başımıza gətirdikləri bütün işlər bir başa özlərinə də batıb.Bütün bunlara sonra birlikdə yaşamağı da mümkünsüz ediblər. Əgər birlikdə yaşamaq məsələsi reallaşarsa yəqinki yenidən özlərini didib hər şeyi üzərimizə atacaqlar.\n(bax: öz yalanına inananlar )\n27.10.2020 15:43, Diplomat


Dərbənddə dağıdılan türbə bərpa olunub - Report.az\nDərbənddə dağıdılan türbə bərpa olunub\n12 Yanvar, 2015 10:04\nBakı. 12 yanvar. REPORT.AZ/ Dərbənddə Seyid Mir Qafar ağanın dağıdılmış türbəsi bərpa edilib.\n"Report" "Kafkaz-uzel"ə istinadən xəbər verir ki, hüquq-mühafizə orqanları tarixi abidənin dağıdılması faktı ilə bağlı araşdırmaya başlayıb.\nXatırladaq ki, Seyid Qafar türbəsi Dərbəndin Şıxsalah qəbiristanlığındadır. Türbəni yanvarın 6-da dağıdıblar. Yerli azərbaycanlıların etiraz aksiyasından sonra məsələyə Dağıstan hakimiyyəti də diqqət göstərib.\nZiyarətgahın dağıdılmasını Dağıstandakı heç bir qruplaşma öz üzərinə götürməyib.\nQeyd edək ki, son günlər Dərbənddə baş verən etiraz aksiyaları ilə bağlı Dağıstan Respublikası Rəhbərinin Administrasiyası və Hökumətinin İnformasiya və Mətbuat İdarəsi Dağıstan və Azərbaycan xalqları arasında mövcud olan ənənəvi qardaşlıq münasibətlərində inamsızlıq yaratmaq cəhdlərinin artması ilə bağlı rəsmi bəyanatla çıxış edib.\n"Biz qardaş Azərbaycanla iqtisadi və mədəni münasibətlərin inkişafında səmimi olaraq maraqlıyıq. Dövlətlərimizin və xalqlarımızın liderləri - Vladimir Putin və İlham Əliyev arasında olan ənənəvi xoş münasibətlər bizi buna istiqamətləndirir", - bəyanatda bildirilib.


2012-ci il planetlərin paradı: Yer üçün ən mühün hadisə » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nBəşəriyyət neçənci ildə planetlərin paradını görəcək? Alimlər bu sualın cavabını tapıblar. Bu, 2012-ci ilin dekabrın 21-də baş verəcək. Planetlərin paradı qalaktik xarakter daşıyacaq.\nYupiter, Saturn, Venera, Mars, Yer və başqaları kosmosda bir xətt üzrə düzüləcəklər. Baxmayaraq ki, bu, o qədər də nadir hadisə deyil, amma alimlər öz narahatlıqlarıın da gizlətməyiblər. Ən pisi isə bu kosmik hadisənin Yerə ciddi təsirlərinin olacağıdır.\nEhtimal edilir ki, təkcə bizim Günəş sistemi, eyni zamanda bütün Kainatın planetləri bir sıraya düzüləcəklər. bu hadisə nəticəsində isə bizim yerləşdiyimiz qalaktikanın mərkəzindən xəyali ox əmələ gələcək. Bütün Kainatın planetlərinin paradını nadir hadisə kimi qiymətləndirirlər. Astronomlar hesab edirlər ki, 2012-ci ilin dekabr ayında planetar vəziyyət qalaktik miqyas alacaq.\n2012-ci ildə planetlətin paradı: nəticələr\nBütün Kainatın planetlərinin paradı tarixdə ən nadir hadisələrdən biri kimi qalacaq. Nəzərə alsaq ki, bu bütün ulduz sisteminin maqnit sahələrilə yanaşı, onların qravitasiya sahələrinin də yığılması ilə bağlı vəziyyət yarancaq. Bununsa nəticələrini proqnozlaşdırmaq ümumiyyətlə çox çətindir. Hətta bəzi alimlər hesab edirlər ki, bir neçə planetlər orbitlərindən çıxacaq. Bizim Yerimiz üçünsə bu paradın dağıdıcı nəticələrə səbəb ola biləcəyi də gözlənilir.\nBu gecə nadir hadisə baş verəcək!\nKosmos haqqında 10 fakt\n4 yanvar 2013 18:07\n31 dekabr 2012 21:41\nhm lap yaxsi...................\n22 dekabr 2012 20:43\n22 dekabr 2012 18:35\n21 dekabr 2012 19:59\n21 dekabr 2012 10:53\n21 dekabr 2012 00:42\nehh bos bos seylerdiee ...ALLAH BIlen meslehetdir...\n21 dekabr 2012 00:00\nbow sozdur..her wey TEK OLAN ALLAHIN elindedir.istese dagidar,istese saxlayar!!\n20 dekabr 2012 23:48\n20 dekabr 2012 22:46\n20 dekabr 2012 22:38\ntewekkurlerr....Allah ozu biler biz neyikki bir soz deyek\n20 dekabr 2012 22:03\n20 dekabr 2012 20:51\nMen 9 planet bilirdim obirileri hardan cixdi nese var uje inanmaga bashliyiram mamaaaaaaaaaaaaaaaaaaa\n20 dekabr 2012 20:43\nEztete gore sagol.\n20 dekabr 2012 20:41\nYupiter, Saturn, Venera, Mars, Yer və başqaları kosmosda bir xətt üzrə düzüləcəklər\n20 dekabr 2012 20:39\n20 dekabr 2012 20:33\nHMM TWK MELUMATA GORE .................


jigolo sözaltı sözlük\n1. fahişənin kişi versiyası. kasıbçılıqdan qurtulmağın axırıncı variantı.\n30.10.2012 19:38, hassiktirogen\n2. pul qarşılığında qadınların cinsi və digər buna bənzər istəklərini yetirən yaraşıqlı oğlanlar. Daha çox o qadınlar 50-60 yaşlarında amcığı əprimişlər olur\n22.12.2012 01:03, Smile\n3. kişi fahişəliyinin növü olan və alfonsdan fərqlənən bir məfhum.\nbelə ki, alfons sırf qadının puluna susayan (intim münasibətlər olmasa belə)adamdır. onlara məcazi mənada "kişi fahişəsi" deyilir. jiqalo isə sözün əsl mənasında bədəni qarşılığında pul alan "fahişə"dir.\nqədimdə yaponiyada kagema, hindistanda xicra adlanan kişi fahişələrin olduğu deyilir.\njiqalolar əksərən biseksualdırlar. çünki, qadınlarla yanaşı geylər də jiqalo sifariş edirlər.\nonlar xidmət göstərdiyi partnyoru hər-cür təmin etməyə borcludurlar.\nəslində düşünüldüyü kimi bütün jiqalolar yaraşığlı deyillər. çünki bəzi müştərilər qarınlı, tüklü kobud jiqalo seçirlər.\njigolo üçün əsas şərt geyiminə fikir vermək, müştəriyə yüksək cinsi performansla xidmət etməkdir. onlara ən çox müraciət edənlər orta və yaşlı qadınlar, hər yaşda homoseksuallardır. sağlamlığında problemi olan, cinsi xəstəliydən əziyyət çəkənləri də bura aid etmək olar.\njiqalo heç də həmişə cinsi əlaqə üçün sifariş olunmur. bəzən xanımlar onları məclislərdə, partilərdə tərəf müqabili olmaq üçün sifariş edirlər.\nböyük şəhərlərdə onlar əsasən xüsusi jigolo sektorlarında, nisbətən kiçik şəhərlərdə isə, internet vasitəsi ilə müştəri tapırlar.\n07.07.2014 11:32, Arabist\n4. vəziyyət çox pis idi. işlər yolunda getmir, kreditlər ödənmir , borc yiyələri isə hər gün pullarını tələb edirdi. aylıq maaşım olan 350 manat ərzağa güclə yetirdi. arada siqaret pulumdan kəsib topaz oynuyurdum. az oyun yazırdım ki udmaq şansım çox olsun lakin yenə də uduzurdum. gah qələbə yazdığım komanda 1-0 irəlidə getdiyi oyunun 90 cı dəqiqəsində penaldan qol buraxır, üst yazdığım oyun isə 17 ci dəqiqədən etibarən 1-1 davam edir və sonadək belə bitirdi.\nhər şey əleyhimə gedirdi. bu maddi sıxıntılar içində olan həyatımdakı yeganə həyəcan ofisdəki zülfiyyə xanımın masamdan sənəd götürərkən əyilməsiylə görünən sinəsi və oynadığım 1 manatlıq topaz kuponları idi.\nyağışlı bir mart günü idi. yaxınlıqdakı topazda 1 manatlıq kupon yazdım və cibimdə qalan son 30 qəpiklə isə 2 ədəd ştuçnu siqaret aldım. qaranlıq küçədə yağış altında evə gedərkən arxadan güclü bir zərbə aldım. zərbənin təsiri ilə kənardakı divara dəyməyim bir saniyə içində oldu. elə bildim məni ildırım vurdu. ağzı üstə yağış qarışıq palçıqlı asvaltda uzanmışdım. bu an bir hay küy eşitdim. başımın üstündə kimsə dayanıb məndən necə olduğumu soruşurdu. özümü toplayıb dikəldim. qarşımda məni vuran maşının sahibi olan 48-50 lı yaşlarda bir qadın durmuşdu. çox narahat şəkildə halımı soruşurdu. əslində yaşı idim, yaşadığım şok da yavaş yavaş keçirdi, sadəcə bir az belim ağrayırdı. ürəyimdə bəxtimə söyürdüm. harda nə axmaq iş var mənim başıma gələr elə. qadın a yaxşı olduğumu deyib getmək istədim amma təkid etdi. xəstəxanaya getməyin ona problem yaradacağını dedim. işə polis qarışacaqdı və öz işimiz gücümüzdən olacaq idik. qadın mənə haqq verirmişcəsinə başını yellədi və maşına əyləşməyi xahiş etdi və maşına əyləşdik. məni belə buraxmağa vicdanının yol vermədiyini deyib gəl səni evə aparım orada aptekden dərman alıb qəbul edərsən dedi. razılaşdım və maşını işə salıb evlərinə yol almağa başladıq. artıq şokdan ayılmışdım və qadına diqqət etməyə başladım. qara uzun əlbisədə, qırmızı dodaq boyasında və qısa saçda idi. tipik azərbaycan qadını olmadığı hər haılından anlaşılırdı. maşını isə bahalı və çox komfortlu idi. yol boyu söhbət etmədik amma arada maşının qabaq güzgüsündən baxışlarımız toqquşurdu. bir maliknanənin qarşısına çatdıq. böyük qapılar açıldı və həyətə daxil olduq. ikinci şokumu yaşadım. qadının ev dediyi əməlli başlı saray idi. maaşından düşüb evin qapısına tərəf yaxınlaşdıq. qapı açıldı və xidmətçi bizi qarşıladı. qadın mənimlə salona gəldi və gözləməyimi istədi. evin salonund hər şey orta əsrlər avropası memarlığı üslubunda idi. aydın idi ki qeyri adi zövqləri olan bir insanla rastlaşmışam. 10 dəqiqə sonra əlində sarğı və yodla gəldi. pərt olmuş üzümü görüb qoy dərmanlar sonraya qalsın nə içirsən deyə soruşdu. xidmətçi ikimizə də kofe getirib otaqdan çıxdı. söhbət əsnasımda öyrəndim ki adı cəmilədir. professional opera müğənnisidir. cəmilə xanım 12 il italiyada yaşadıqdan sonra 3 ildir ki bakıya gəlib. əri italiyada restoranlar şəbəkəsinin sahibi olub və cəmiləni operada görüb , aşiq olub və evləniblər. italyan ərindən boşanandan sonra kompensasiya olaraq böyük sərvət qazanıb və bakıda ətir, kosmetika biznesi ilə məşğuldur. tanışlığın cəmilə xanıma aid olan hissəsi nə qədər təmtəraqlı və heyranlıq doğurucu olsa da mənə aid olan hissəsi o qədər pısırıx, yazıq və ürəkbulandırıcı oldu. qısaca olaraq ona borc içində üzdüyümü və rəzil bir bədbəxt olduğumu anlatdım. kofemizi içdikdən sonra sarğı qoymaq üçün köynəyimi çıxartmağımı istədi. arxaya çevrilib utana utana köynəyimi soyundum. geriyə dönəndə cəmilənin böyük ev kinoteatrının qarşısında əyilib musiqi disklərini eşələdiyini gördüm. nəhayət bir diski tapıb çıxartdı və musiqini qoşdu. bir anda evdə çox qəribə və cəlbedici atmosfer yarandı. musiqi fonunda üzərimə doğru gəlməyə başladı.\nsarğını və dərmanı götürüb qolumu sarımağa başladı. bədənimdə gəzən barmaqları sanki musiqinin ritmi ilə sinxron olaraq ruhumu coşdururdu. sənət adamı olduğu hər toxunuşundan hiss olunurdu. aramızda qəribə, izahedici elektriklənmə olurdu. qoluma sarğını musiqinin ritmi ilə çox böyük ehtirasla sarıyırdı. içimdə vulkan partlayırdı sanki. ürəyimin döyüntüsü fortepianonun dilləri ilə xəyali olaraq sevişirdi. musiqinin ən coşğulu yerində cəmilə sərt şəkildə sarğını yerə atıb dodağıma yapışdı. hadisələr elə şiddətlə baş verdi ki olanlar bir saniyə ərzində baş verdi sanki. dəlicəsinə sevişdikdən sonra yerdə uzanmışdıq. musiqi yavaş yavaş sona çatdı. cəmilə bu işdə heç gözləmədiyi qədər yaxşı olduğumu dedi. amma bunu havayı etməməyimi məsləhət gördü. anlamadım nədən bəhs edir. mənə kapitalizmin qısa məzmununu izah etməyə başladı. söhbəti elə fırlatdı ki sanki borc içində üzməyimin səbəbi kimi qadınlarla pulsuz sevişməyimdə imiş deyə düşündüm. bundan sonra sənin çox qazandıran işin var dedi cəmilə. borclar, kreditlər arxada qaldı. topazda 90 dəqiqə həyəcandan dırnaq yemək arxada qaldı. insan kimi yaşayacaqdım. həm çoxlu pul qazanacaqdım həm sevişəcəkdim. başqa oğlanların pul verib etdiyi şeyi mən pul alıb edəcəkdim. o danışdıqca sevincdən ağzım qulağıma çatmışdı.\nhadisədən 1 il yarım keçib. bütün kreditləri ödəmişəm, cəmilənin sürdüyü maşından daha bahalı maşın sürürəm və hər dəfə topazın qabağından keçərkən oradakı insanlara baxıb keçmişdə necə əzabar çəkdiyimi düşünüb halıma şükür edirəm..\n10.11.2015 21:11, sinəsi tüklü şair


Molla rejimin ETTELAAT qüvvələri Ələhvazda İŞİD-in törətmədiyi cinayəti törətdi-Video – GADTB\nAprel 15, 2020\t398 Baxış\nGADTB-nin Mətbuat Mərkəzinə daxil olan məlumata görə, irqçi fars-molla rejiminin ETTELAAT qüvvələri Ələhvaz bölgəsində Zamin Kavusi adlı bir ərəb gənci heç bir məhkəmə qərarı olmadan İŞİD-in üsulundan daha vəhşi üsulla işgəncə ilə hamının gözü qarşısında qətlə yetiriblər.\nMolla rejiminin cinayətkar ETTELAAT qüvvələri gənci tutub heç bir məhkəmə qərarı olmadan ayaqlarını iki avtomobilə bağlayıb və əks istiqamətlərə sürməklə gənci ortadan şaqqalayıblar.\nQeyd edək ki, irqçi fars-molla rejiminin zülmünə məruz qalan ərəb gənc qətlə yetirilmədən öncə özünü müdafiə zəminində rejimin ETTELAAT qüvvələri məmurunu çiynindən yaralıyıb.\nVideodan göründüyü kimi rejimin cinayətkar ETTELAAT qüvvələridir və onlar müdafiəsiz ərəb gəncini vəhşiliklə İŞİD üsulu ilə öldürdükləri üçün özlərini qalib kimi aparırlar. Halbuki, dünyanın heç bir yerində hətta düşmən ölkənin əsirlərinə qarşı da belə qəddarcasına davranmırlar.\nƏrəb gənc öldürüləndən öncə video çəkərək deyir ki, mən kimsəyə hücum etməmişəm, yalnız özümü müdafiə etmişəm. 4 güllə var idi və məmurların birini çiynindən yaraladım. 30 yaşım var və 15 ildir zindanda mənə işgəncə veriblər.\nÖncəki Urmiya zindanında koronavirusun geniş yayılması məhbusların həyatını təhlükəyə salıb\nSonrakı Ermənistanın təşkil etdiyi qondarma “seçkilər” qurama oyundan başqa bir şey deyil


İlk Addımlar növbəti əməşdaşlığa başladı! - Onlayn tədris portalı\nİlk Addımlar növbəti əməşdaşlığa başladı!\n2013 Fevral 06\n“İlk Addımlar Akademiyası” və “Xaricidil.net” saytı yeni əməkdaşlığa başladı.\nXaricidil.net saytının istifadəçiləri xarici dilləri daha yüksək səviyyədə öyrənmək üçün uzunmüddətli kurs axtarışda olurlar. Yeni bağlanan əməkdaşlığın məqsədi kurs axtaran həmin istifadəçilərə Xaricidil.net saytı “İlk Addımlar akademiyası” daxilində tədris olunacaq dil kursları haqqında məlumat verəcək. Bununla da dil kursları axtarışında olanlar “İlk Addımlar Akademiyası” ilə əlaqə yarada biləcəklər.\nƏməkdaşlığın mahiyyəti internet üzərindən virtual kurs-Xaricidil.net saytı və real kurs olan, eləcə də\nvebinarlar təşkil edən “İlkaddımlar Akademiyası” ilə birgə daha keyfiyyətli, bütöv xidmətlər təşkil etmək, təcrübə mübadiləsi apararaq daha da inkişaf edib, cəmiyyətə faydalı töhvə verməkdir.\nXaricidil.net saytı 1 iyun, 2009-cu il tarixindən fəaliyyətə başlayıb. Saytın qurulmasında əsas məqsəd ingilis dilini öyrənmək və bu dildə ünsiyyət qurmaq istəyən şəxslərə yardımçı olmaqdır. Saytda siz qrammatika dərslərini, gündəlik yeni sözləri öyrənə, onlayn ingilis dili testləri həll edə, sözlərin tələffüzünü dinləyə, xoşunuza gələn kliplərə baxaraq onların tərcüməli sözlərini oxuya, danışıq klubunda (conversation club) digər istifadəçilərlə ingilis dilində ünsiyyət qura bilərsiniz. Layihə həm ingilis dili öyrənməyə, həm mövcud dil bilgisini zənginləşdirməyə, həm də ünsiyyət qurmağa kömək etməyə doğru yönəldilib. Zaman-zaman ingilis dilindən əlavə müxtəlif dillərin tədrisi də nəzərdə tutulub. Layihə müəllifləri: Elvin Hacı və G.Paşayevadır. Xaricidil.net saytı Təhsil Nazirliyinin 2010-cu ildə keçirdiyi elektron təhsil müsabiqəsində “Ən yaxşı elektron resurs” nominasiyası üzrə qalib gəlib.


Yanvarın 10-da Azərbaycan Milli Elmlər Akademiyasında bu qurumun Alimlər Evinin və Üzeyir Hacıbəyli adına Bakı Musiqi Akademiyasının “Musiqi məbədindən elm məbədinə” adlı birgə layihəsi çərçivəsində musiqili lektoriya təşkil olunub.\nTədbiri AMEA-nın Alimlər Evinin direktoru, tarix üzrə fəlsəfə doktoru Nuridə Quliyeva açaraq lektoryanın görkəmli bəstəkar Üzeyir Hacıbəyliyə həsr olunduğunu qeyd edib, onun bir alim kimi elmə böyük töhfələr bəxş etdiyini, bir vətəndaş kimi hər bir azərbaycanlıya örnək ömür yaşadığını diqqətə çatdırıb.\nSonra Bakı Musiqi Akademiyasının professoru Ceyran Mahmudova “Üzeyir Hacıbəyli - görkəmli bəstəkar, alim, şəxsiyyət” mövzusunda mühazirə söyləyib.\nAMEA-nın prezidenti, akademik Akif Əlizadə musiqili lektoriyanın akademiyada ilk dəfə təşkil olunduğunu qeyd edərək tədbirin keçirilməsinin məqsədinin bu sahədə fəaliyyət göstərən alim və musiqiçilərin təcrübəsini paylaşmaq, insanların musiqi biliklərini daha da zənginləşdirmək olduğunu diqqətə çatdırıb.\nTədbirdə Üzeyir Hacıbəyli adına Bakı Musiqi Akademiyasının rektoru, xalq artisti Fərhad Bədəlbəyli zəngin həyat yolu keçmiş bəstəkarın elmi-pedaqoji fəaliyyəti, musiqi elminin inkişafındakı xidmətlərindən və ədəbi irsinin əhəmiyyətindən danışıb.


DYP-nin başıbəlalı Ekologiya postu... - İnspektorların özbaşınalığı və ekspert rəyi + VİDEOLAR - mia.az\nDYP-nin Ekologiya postu... - İnspektorların özbaşınalığı və ekspert rəyi + VİDEOLAR\nPostda Baxışov Səyyad adlı inspektor sürücüyə saxlama əmri verib. Sürücü də saxlayıb. Videonun əvvəllərində əməkdaş sürücünün qaydaları bilib onunla razılaşmadığını gördükdə protokol yazmaq istəmir və "get, protokol evə göndəriləcək" deyir. Halbuki, bu qanunla qadağandır. Əgər həqiqətən qayda pozuntusuna görə sürücü saxlanılıbsa, ona protokol yerində tərtib olunmalıdır. Bundan sonra sürücü təkid edir ki, ona protokol yazılsın, amma qərar verilməsin. Baxışov Səyyad da ona İnzibati Xətalar Məcəlləsinin 327.1 maddəsinə əsasən protokol tərtib edib.\nDaha sonra sürücü elektron qaydada DYP rəhbərliyinə protokoldan şikayət edib. DYP rəhbərliyi isə Ekologiya postundan yolu çəkən kamera görüntülərinə baxdıqdan sonra protokola xitam verildiyini bildirən cavab məktubu göndərib. Yəni inspektorun protokolu haqsız yazdığını bildiriblər.\nAmma maraqlısı odur ki, cavab məktubunda işində nöqsanlara yol verən bu inspektor haqqında hansısa tədbir görüldüyü bildirilməyib. Sürücü daha sonra bu videonu sosial şəbəkələrdə ictimailəşdirib. Bundan sonra məlum olub ki, eyni gündə elə həmin postda Elvin Abdinov adlı inspektor tərəfindən başqa bir sürücüyə də protokol tərtib olunub və o protokola da şikayət əsasında xitam verilib. Hər iki video sosial şəbəkələrdə ictimailəşdiriləndən sonra videoların rəy bölməsində bir çox vətəndaşlar onlara qarşı həmin yerdə protokol yazıldığını qeyd ediblər.\nButun bu videoların sosial şəbəkələrdə ictimailəşməsinə baxmayaraq əməkdaşlar hələ də bu qanunsuz əmələ davam edirlər. Belə ki, yenə başqa bir sürücünü də eyni səbəbə görə oradan saxlanılması barədə videogörüntü paylaşılıb.\nƏməkdaş qanunazidd iddia irəli sürdükdən sonra sürücü ona daha əvvəl bu iddiaya görə tərtib olunmuş portokola DYP rəhbərliyi tərəfindən xitam verildiyi barədə cavab məktubunu təqdim edir. İnspektor da məktub oxuyandan sonra sürücüyə qaytarıb hətta "yaxşı yol" belə demədən uzaqlaşır. Sürücü onun bu əməlinə də etiraz edir.\nBaşqa bir neçə sürücü də videoregistrator vasitəsi ilə çəkilən belə videoları sosial şəbəkələrdə paylaşaraq bu hala görə orada qanuna zidd olaraq saxlanıldıqlarını göstəriblər. Hətta onların içində Yol hərəkəti qaydalarından nəzəri dərs keçən bir xanım müəllimə də var. Təsəvvür edin ki, qaydalardan dərs keçən muəlliməni inspektor saxlayır və qayda pozmadığı halda onun qaydaları pozduğunu iddia edir.\nMəsələnin bu qədər kütləvi ictimailəşdiyini görə hüquqşünas, yol hərəkəti təşkili üzrə ekspert Ərşad Hüseynov da öz "Facebook" profilində buna münasibət bildirib.\nOnun statusunu olduğu kimi təqdim edirik:\n"Son günlər tez-tez yayılan DYP əməkdaşları ilə dialoq videolarına baxıb bir məqamın dəqiqləşdirilməsinə ciddi ehtiyac olduğunu gördüm. Videolardan görünür ki, DYP əməkdaşları yolayrıcına yaxınlaşan və hələ 1.1 bütöv xətti olmayan yerdə yerdəyişmə edən sürücülərə "1.18 xəttinin tələbini pozmaya" görə cərimə yazmaq istəyir. Bəri başdan deyim ki, bu tamamilə yanlışdır. Söhbət 1.18 nişanlanmasının (asfaltakı oxların) tətbiqindən və tələbindən gedir. Bunu dəqiq bilmək ilk növbədə DYP əməkdaşlarına, həm də elə sürücülərə lazımdır.\nYHQ-nin 69-cu maddəsinin VI hissəsinin 18-ci bəndinə əsasən, 1.18 oxları yolayrıcında hərəkətin zolaqlar üzrə icazə verilmiş istiqamətlərini göstərir. Hazırda qüvvədə olan standarta əsasən, bu nişanlanma yolayrıcı qarşısında bir birindən 20-30 metr aralı olmaqla 2-3 dəfə təkrarlanaraq çəkilməlidir. Belə yolayrıcı qarşısında zolaqlar üzrə yerdəyişməni qadağan etmək üçün zolaqlar arasına 20-40 metr məsafədə 1.1 bütöv ağ xətt də çəkilməlidir. Belə halda yolayrıcına ən yaxın 1.18 oxu həmin bütöv xəttin başlanğıcında çəkilməlidir. Yəni yolayrıcına yaxınlaşanda son gördüyümüz 1.18 oxu yolayrıcından 20-40 metr aralı, ondan əvvəlkilər isə yolayrıcından daha uzaqda (təxminən 40-70, 60-100 metrdə) olacaq.\nHəm də nəzərə alaq ki, yolayrıcında hərəkət istiqamətləri zolaqlar üzrə paylanırsa, 5.8.1 və ya 5.8.2 nişanı qa qoyulmalıdır. Yəni 1.18 oxları bu nişanları tamamlamalıdır.\nHər kəsə uğurlar və diqqətli olmağı arzulayıram"/Qaynarinfo.az.\nVideogörüntülərdən bir neçəsini təqdim edirik.


2021, 26 Oktyabr, çərşənbə axşamı, Bakı vaxtı 19:07\nAzərbaycanın Seçki Məcəlləsinə görə xarici təşkilatlar yerli təşkilatla birgə exit-poll keçirə bilər.\nAprelin 11-də baş tutacaq növbədənkənar prezident seçkiləri zamanı exit-poll keçirəcək dörd təşkilat Mərkəzi Seçki Komissiyasında qeydə alınıb.\nOnların əksəriyyəti yerli təşkilatlar olsa da, ABŞ-ın “Artur Finkelşteyn və Assosiasiya” şirkəti ilə Fransanın “Opinion Way” təşkilatı da prosesə qoşulub.\nMəsələn, onlardan biri olan ABŞ-ın "Artur Finkelşteyn & Associates" təşkilatını yaxından tanıyaq.\nBu təşkilata Anne Barnhart adlı xanım rəhbərlik edir. Onun təşkilatı 2013-cü il prezident seçkiləri və 2015-ci ildə parlament seçkiləri ilə bağlı da Azərbaycanda sorğu keçirib.\n"ONLARIN EXİT POLL KEÇİRMƏSİ QƏRİBƏDİR..."\nÖtən ay - fevralın 21-də Macarıstanın "atlatszo" saytı Anne Barnhartın da adı keçən araşdırma dərc edib.\nAraşdırma Amerikada fəaliyyət göstərən və Macarıstanın Xarici İşlər Nazirliyinin maliyyələşdirdiyi Maygar Fondu haqqındadır.\nAnne Barnhart bu fondun direktorudur. Araşdırmanın müəllifi Anita Komuves deyir ki, hər il dövlət büdcəsindən bu fonda 2.2 milyon dollar ayrılır. Amma mədəniyyətin təbliği üçün yaradılan bu pulun hara və necə xərcləndiyi açıqlanmır.\nAnita Komuves öz araşdırmasında "Azərbaycanla bağlar" alt başlığı ilə Anne Barnhartın Azərbaycanda keçirilən exit poll və rəy sorğularından da bəhs edir. O bildirir ki, əslində kampaniya məsləhətçilərinin exit-poll keçirdiyini ilk eşidəndə təəccüblənib:\n"Bu təşkilatın gördüyü işlərlə bağlı məlumatları tapmaq çox çətindir. Bu olduqca sirli təşkilatdır. Nə təşkilatın yaradıcıları, nə də Macarıstanın Xarici İşlər Nazirliyi bu təşkilat haqda məlumatları açıqlamır. Bizim göndərdiyimiz informasiya soğruları cavabsız qalıb. Biz onların gördükləri işləri araşdırdıq və Azərbaycanda exit poll və rəy sorğusu keçirdiklərini eşitdikdə çox təəccübləndik. Əslində onların exit-poll keçirmələri çox qəribədir. Çünki onlar kampaniya məsləhətçisidir".\nAnita deyir ki, Anne Barnharna Azərbaycandakı fəaliyyəti ilə bağlı sualları cavabsız qalıb. Bizim də bu təşkilatın təmsilçiləri ilə əlaqə cəhdlərimiz alınmadı. Fransanın “Opinion Way” təşkilatı isə 2000-ci ildə yaradılıb. Rəy sorğularından başqa televiziya və radioların monitorinqi, konsultasiya sorğuları da keçirir.\n"KASPİ” QƏZETİNDƏN 35 MİN MANAT\nExit-poll keçirəcək yerli təşkilat olan Els Müstəqil Araşdırmalar mərkəzinin rəhbəri İradə Yaqubova deyir ki, builki seçkilərdə 118 seçki dairəsində, 400 seçki məntəqəsində exit-poll keçirəcəklər. O maliyyə mənbəyi, exit-poll keçirən təşkilatların nə qədər müstəqil olması barədə sualı belə cavablayır:\n"2008-ci ildən başlayaraq altı seçkidə və iki referendumda rəy sorğusu aparmışıq. Bizim exit-poll-u “Kaspi” qəzeti maliyyələşdirir. “Kaspi” qəzeti buna qoşulmaq istəyirsə və bizə dəstək verirsə, burda nə var ki? Biz niyə onu hakimiyyətə yaxın hesab etməliyik?"\nİradə Yaqubova bildirib ki, “Kaspi”nin ayırdığı maliyyə 35 min manatdır.\nAzadlıq Radiosunun Mütəşəkkil Cinayətkarlıq və Korrupsiyaya qarşı Jurnalistika layihəsinin araşdırmasına görə, “Kaspi” qəzetinə Milli Teleradio Şurasının sədr müavini Sona Vəliyeva rəhbərlik edir. Sona Vəliyeva prezidentin ictimai-siyasi məsələlər üzrə köməkçisi Əli Həsənovun həyat yoldaşıdır.\nDigər “RƏY” Monitorinq Mərkəzinin rəhbəri Rizvan Abbasovsa onların keçirəcəkləri exit poll-u kimin maliyyələşdirdiyini açıqlamayıb. Bildirib ki, bu haqda nəticələr açıqlandıqda məlumat veriləcək.\n"BU TƏŞKİLATLARA ETİMAD YOXDUR..."\n“Hüquq və İnkişaf” ictimai birliyinin sədri Hafiz Həsənov bildirir ki, Azərbaycandakı exit poll və rəy soğrusu keçirən təşkilatların müstəqilliyi, onların açıqladığı nəticələrə elə də etimad yoxdur:\n"Əvvəlki exit-pollar-ın da nəticələrinə inam o qədər böyük olmayıb. Onlar müsbət imic qazanmış exit poll təşkilatları kimi tanınmayıb. Güman etmirəm ki, bu təşkilatların exit poll sahəsində geniş bir təcrübəsi var. Əslində exit-poll təşkilatları seçkilər sahəsində nüfuzu, böyük təcrübəsi və müsətiqilliyi ilə tanınmalıdır. Onlar Azərbaycanda və xaricdə keçirilən exit-pollarda öz şəffaflığı və etimadı ilə tanınan təşkilatlar olmalıdır".\nExit-poll zamanı məntəqədə səs vermədən çıxan hər 5 nəfərdən birinin kimə səs verdiyi öyrənilir. Azərbaycanda ilk exit-poll 2004-cü ildəAzərbaycanda Vətəndaş Cəmiyyətinin İnkişafına Yardım Assosiasiyası tərəfindən (AVCİYA) bələdiyyə seçkilərində keçirib. Bundan sonra exit-pollar bütün seçkilərdə baş tutub. Amma onların nəticələri rəsmi rəqəmlərə çox yaxın olub. Həm müxalif, həm də müstəqil müşahidəçilər onların keçirdikləri nəticələrə şühbə ilə yanaşıblar. Exit polların müstəqil və obyektiv keçirilmədiyini bildiriblər.